ενέδρα: Ιανουαρίου 2008\nΣε ό,τι αφορά την εικόνα των κομμάτων, θετικές κρίσεις εκφράζουν για τη ΝΔ το 23,1% των ερωτηθέντων, για το ΠΑΣΟΚ το 14,6%, για το ΚΚΕ το 25,6%, για το ΣΥΡΙΖΑ το 35,4% και για τον ΛΑΟΣ το 25%.\nΗ δημοσκόπηση πραγματοποιήθηκε τηλεφωνικά στις 27 και 28 Ιανουαρίου σε δείγμα 1.012 πανελλαδικά.\nΑναρτήθηκε από Costas Zachariadis στις 00:13 1 σχόλιο: Σύνδεσμοι σε αυτήν την ανάρτηση\nΗ κυβέρνηση της Κολομβίας δείχνει το πραγματικό της πρόσωπο\nΣτις 19 Ιανουαρίου δύο άγνωστοι πυροβόλησαν και σκότωσαν τον ALIRIO QUIÑONEZ, μέλος της Κεντρικής Επιτροπής της Κομμουνιστικής Νεολαίας Κολομβίας (JUCO) στην περιοχή Guasdalito της Βενεζουέλας, που συνορεύει με την Κολομβία.\nΟ Alirio βρισκόταν εξόριστος στην Μπολιβαριανή Δημοκρατίας της Βενεζουέλας κυνηγημένος από τον στρατό της Κολομβίας και των μυστικών υπηρεσιών, εξαιτίας της δράσης της JUCO για την οικοδόμηση του Δημοκρατικού Εναλλακτικού Πόλου και την λήξη των εμφύλιων συγκρούσεων.\nΟι στοχοποιήσεις, οι απειλές, οι ψευδείς κατηγορίες, οι παρενοχλήσεις και τελικά οι δολοφονίες μελών και στελεχών της JUCO αποτελούν συνηθισμένη τακτική. Η εξόντωσή τους έχει σαν σκοπό τον αφανισμό του Δημοκρατικού Εναλλακτικού Πόλου και την περαιτέρω εμβάθυνση της ένοπλης εμφύλιας βίας.\nΗ Νεολαία Συνασπισμού, τα μέλη της και το Κεντρικό Συμβούλιό της, εκφράζουν την αμέριστη συμπαράσταση και αλληλεγγύη τους στην οικογένεια και στους συντρόφους του Alirio Quinonez. Η δολοφονία του δεν μας αποθαρρύνει. Η κυβέρνηση Uribe έχει χέρια βαμμένα με αίμα.\nΗ εξεύρεση πολιτικής λύσης στην ένοπλη διαμάχη της Κολομβίας με διαπραγμάτευση αποτελεί μονόδρομο. Η τρομοκρατία δεν θα περάσει!\nΑναρτήθηκε από Costas Zachariadis στις 11:56 Δεν υπάρχουν σχόλια: Σύνδεσμοι σε αυτήν την ανάρτηση\nΘρίαμβος στη Γερμανία\nΤα μέλη του Γερμανικού Αριστερού Κόμματος (Die Linke) ζουν απόψε ένα μεγάλο θρίαμβο στις εκλογές των κρατιδίων της Έσσης (Φρανκφούρτη, Βισμπάντεν) και της Κάτω Σαξωνίας (Αννόβερο). Μπήκαν για πρώτη φορά μετά την ενοποίηση της χώρας (1990) στα τοπικά Κοινοβούλια (όριο εισόδου σύμφωνα με το γερμανικό εκλογικό νόμο σε όλη την χώρα είναι το 5%). Με 5,1% στην Έσση και 7,1% στο Αννόβερο. Στην Έσση το 2003 δεν είχαν καν κατέβει στις εκλογές! Τώρα πήραν 5,1% και 6 έδρες και έγιναν ρυθμιστές, γιατί εξαιτίας τους έχασε την κυβέρνηση η κεντροδεξιά. Οι Χριστιανοδημοκράτες (CDU) καταποντίστηκαν (εχασαν πάνω από 12 μονάδες εξαιτίας της ρατσιστικής τους πολιτικής ενάντια στους μετανάστες και κυρίως τους νέους στην ηλικία μετανάστες). Οι σοσιαλδημοκράτες (SPD) ανέβηκαν μεν κατά 3,2%, αλλά, σύμφωνα με την τοπική αρχηγό τους, Αντρέα Υψηλάντη, προτιμούν να συγκυβερνήσουν με τους Πράσινους (Die Grunen) και τους Φιλελεύθερους (FDP), προκειμένου να μην "γίνουν όμηροι της Αριστεράς". Στην Κατω Σαξωνία από 0,5% το 2003, το Die Linke ανέβηκε στο 7,1% και τις 11 έδρες. Εκεί παραμένει η κεντροδεξιά κυβέρνηση με σοβαρές απώλειες σε ποσοστά και σε απόλυτο αριθμό ψήφων, όπως και το SPD, που έπιασε το χαμηλότερο ποσοστό του σε αυτό το κρατίδιο (όπου κυβερνούσε για δεκαετίες) μετά τον Β' Παγκόσμιο Πόλεμο! Το Αριστερό Κόμμα είναι το μόνο κερδισμένο από όλα τα κόμματα !!!\nΕπονται σε λίγο καιρό οι εκλογές στο Αμβούργο, όπου το Die Linke αναμένεται να εισέλθει με άνεση στην τοπική Βουλή και αργότερα και στη Βαυαρία, όπου παρά τη συντριπτική, ιστορικά, υπεροχή της δεξιάς (πάνω από 60%), οι εκπρόσωποι της Αριστεράς ελπίζουν βάσιμα ότι θα μπουν και εκεί στη Βουλή και αυτό θα είναι αληθινός πολιτικός σεισμός. Το Die Linke, με την ίδρυσή του πριν μισό περίπου χρόνο, άλλαξε εντελως το πολιτικό τοπίο στη Γερμανία. Για πρώτη φορά υπάρχει κόμμα πραγματικά Αριστερό στα αριστερά του σοσιαλδημοκρατικού SPD. Για πρώτη φορά εδώ και πάρα πολλά χρόνια υπάρχει υπερασπιστής των συμφερόντων των εργαζομένων και των μεταναστών. Ολες οι πολιτικές δυνάμεις είναι τώρα υποχρεωμένες να το πάρουν αυτό υπόψη τους. Ήδη το SPD προσπαθεί να εγκαταλείψει την ολέθρια πολιτική του (πρώην Προέδρου του και Καγκελαρίου και νύν στέλέχους του ενεργειακού γίγαντα GASPROM) Γκέρχαρτ Σρέντερ και, όπου το κάνει, χάνει λιγότερο απ' όσο χάνει, όπου δεν το κάνει.\nTo γερμανικό Αριστερό Κόμμα είναι ιδρυτικό μέλος του Κόμματος Ευρωπαϊκής Αριστεράς (ΚΕΑ), όπως άλλωστε και ο Συνασπισμός, και μάλιστα αυτή την περίοδο έχει και την Προεδρία του ΚΕΑ, αφού στο πρόσφατο 2ο Συνέδριο του ΚΕΑ στην Πράγα, στη θέση αυτή εξελέγη ομόφωνα ο Λόταρ Μπίσκι.\nΑναρτήθηκε από Costas Zachariadis στις 13:31 3 σχόλια: Σύνδεσμοι σε αυτήν την ανάρτηση\nΑναδημοσίευση απο το http://salata.wordpress.com/\nΑναρτήθηκε από Costas Zachariadis στις 23:12 Δεν υπάρχουν σχόλια: Σύνδεσμοι σε αυτήν την ανάρτηση\nO ΣΥΡΙΖΑ με 7,8% ανεβαίνει στην τρίτη θέση\nΗ ΝΔ διατηρεί την πρώτη θέση στην προτίμηση των ψηφοφόρων όπως προκύπτει από δημοσκόπηση της εταιρείας Metron Analysis που δημοσιεύει σήμερα η εφημερίδα "Το Ποντίκι".\nΗ ΝΔ, με 27,6% εμφανίζεται σταθερή, με το ίδιο ακριβώς ποσοστό που βρέθηκε στην προηγούμενη μέτρηση της ίδιας εταιρείας.\nΤο ΠΑΣΟΚ με 26,1% υπολείπεται κατά 0,2 συγκριτικά με την προηγούμενη μέτρηση του Ιανουαρίου.\nO ΣΥΡΙΖΑ με 7,8% ανεβαίνει στην τρίτη θέση των προτιμήσεων των ψηφοφόρων.\nTο ΚΚΕ 7,3 (στην προηγούμενη μέτρηση της ίδιας εταιρείας ο ΣΥΡΙΖΑ είχε συγκεντρώσει 7,7% και το ΚΚΕ 8,4%).\nΟ ΛΑΟΣ με 4,1% (έναντι 3,9% της προηγούμενης μέτρησης)\nOι Οικολόγοι - Πράσινοι με 1,6% .\nΟι αναποφάσιστοι της έρευνας της Metron Analysis, που έγινε στο διάστημα 16-20 Ιανουαρίου, φθάνουν στο 7,3%.\nΑναρτήθηκε από Costas Zachariadis στις 14:24 1 σχόλιο: Σύνδεσμοι σε αυτήν την ανάρτηση\nΠογκρόμ κατά των μεταναστών στην Πάτρα\nΑναδημοσιεύουμε την είδηση από το site του "105,5 στο Κόκκινο", http://www.left.gr/ , για το πογκρόμ κατά μεταναστών στην Πάτρα. Διαβάστε παρακάτω και τις προκλητικές δηλώσεις του δημάρχου Πάτρας, Ανδρέα Φούρα (προέρχεται από το ΠΑΣΟΚ για να μην ξεχνιόμαστε). Τα σχόλια δικά σας...\n"Μετά τις περίπου 200 συλλήψεις των τελευταίων τριών ημερών δυνάμεις καταστολής και μπουλντόζες εισέβαλαν το πρωί στον καταυλισμό προσφύγων, γκρεμίζοντας τις παράγκες και συλλαμβάνοντας τους ίδιους.\nΠροκλητικός ο δήμαρχος Πάτρας Ανδρέας Φούρας μιλώντας "στο Κόκκινο" είπε ότι η Πάτρα δε μπορεί να ανεχθεί άλλο τους μετανάστες. Προσβλητική για τα δημοκρατικά αντανακλαστικά της χώρας και την ιστορική της μνήμη χαρακτηρίζει με ανακοίνωσή του ο Συνασπισμός τη σημερινή «επιχείρηση σκούπα» εκ μέρους της ΕΛΑΣ."\nΑυτές είναι οι απομαγνητοφωνημένες δηλώσεις του κ. Φούρα...\nΓια το γκρέμισμα των καταυλισμών των Αφγανών μεταναστών\n«Εμάς μας ζητήθηκε απλά η συνδρομή για να μαζέψουμε κάποια σκουπίδια (σ.σ. μπάζα) που είχαν μείνει στην περιοχή. Το σχέδιο της επιχείρησης και την εξέλιξή του δε τη γνωρίζουμε εμείς. Η ευθύνη ανήκει στο υπουργείο Εσωτερικών».\nΓια τους μετανάστες που ζουν στην Πάτρα\n«Το πρόβλημα της Πάτρα από τη διαβίωση εδώ των λαθρομεταναστών είναι ένα πρόβλημα, το οποίο για πολλά χρόνια το αντέχει η πόλη και έχει επιδείξει μεγάλες αντοχές. Όμως έχουν ξεπεραστεί τα όρια».\n«Εδώ υπάρχουν λαθρομετανάστες παράνομοι, οι οποίοι δεν έχουν χαρτιά, δεν έχουν ταυτοποιηθεί δεν ξέρουμε ποιοι είναι».\n«Αποφάσισε η κυβέρνηση κάτω από την πίεση της τοπικής κοινωνίας να δώσει μια λύση σε αυτό το πρόβλημα. Και η λύση μαθαίνουμε ότι είναι να τους ταυτοποιήσει, να τους μεταφέρει σε κέντρα υποδοχής και να τους δώσει και χαρτιά προκειμένου να κινούνται στη χώρα».\n«Είναι αδύνατο να ζήσει κανείς στην Πάτρα με την παρουσία αυτών των ανθρώπων»!\n«Η τοπική κοινωνία απαίτησε από την κυβέρνηση αντί να κλείνει τα μάτια και τα αυτιά να αντιμετωπίσει το πρόβλημα με βάση τη νομοθεσία που υπάρχει».\n«Το πρόβλημα της πόλης είναι ότι 4.000 λαθρομετανάστες βρίσκονται αγκιστρωμένοι πάνω στα κάγκελα επιχειρώντας συνεχώς να μπουν σε κάποιο καράβι και να φύγουν».\n«Το παραλιακό μέτωπο της πόλης δε μπορεί πλέον να ζήσει».\n«Παρατηρούμε συγκρούσεις καθημερινές στους δρόμους, συγκρούσεις με πολίτες, κλοπές, καταστροφές από ανθρώπους που δεν έχουν καμία ταυτότητα στα χέρια τους. Προσπαθήσαμε να τους δώσουμε εργασία και απασχόληση. Κανένας δε το θέλησε»!\nΓια το που θα πάνε αυτοί οι άνθρωποι\n«Υπάρχουν κέντρα υποδοχής που λειτουργούν κανονικά και με ανθρώπινες συνθήκες».\n«Βεβαίως και πιέζουμε να φύγουν. Να σας τους στείλουμε στο σπίτι σας»!\nΑναρτήθηκε από Νίκος Σβέρκος στις 02:44 1 σχόλιο: Σύνδεσμοι σε αυτήν την ανάρτηση\nΡεμπέτικο γλέντι ΕΝΕΔΡΑΣ\nΚοπή πρωτοχρονιάτικης πίτας της Νεολαίας Συνασπισμού\nΟδός Κλαζομενών και Δρυούλων\nΘα παίξουν οι Απόντες\nΕίσοδος 20 ευρώ (περιλαμβάνεται φαγητό και ποτό)\nΑναρτήθηκε από Costas Zachariadis στις 12:37 2 σχόλια: Σύνδεσμοι σε αυτήν την ανάρτηση\nΧιόνια στο Αφγανιστάν...!\nΕδώ επιβεβαιώνεται ότι τα φτωχά στρώματα πλήττονται από τις επιπτώσεις της κλιματικής αλλαγής...\nΤο αφγανικό υπουργείο Αντιμετώπισης Εκτάκτων Καταστάσεων ανακοίνωσε σήμερα ότι περισσότεροι από 320 άνθρωποι και σχεδόν 10.000 ζώα πέθαναν αυτόν το μήνα στο Αφγανιστάν από το σφοδρό κρύο και τις ισχυρότερες χιονοπτώσεις στη χώρα εδώ και 15 χρόνια.\nΤα νέα αυτά στοιχεία του υπουργείου δείχνουν τριπλασιασμό σε πέντε ημέρες του αριθμού των ανθρώπων που έχασαν τη ζωή τους.\nΗ ζώνη που έχει πληγεί περισσότερο από τις κακές καιρικές συνθήκες είναι η βορειοδυτική επαρχία Χεράτ και τρεις γειτονικές της επαρχίες, μεταξύ των οποίων η Νιμρόζ, σύμφωνα με τις αρχές.\n"Μόνο στην επαρχία Χεράτ, υπάρχουν 137 νεκροί", δήλωσε ο υπεύθυνος του υπουργείου Άχμαντ Σχεκίμπ Χούμραζ.\nΑναρτήθηκε από Νίκος Σβέρκος στις 17:14 Δεν υπάρχουν σχόλια: Σύνδεσμοι σε αυτήν την ανάρτηση\nΑσύμμετρη απειλή η Ελλάδα για το οικοσύστημα της Mεσογείου\nH ΕΕ εξέδωσε ένα ψήφισμα για όλες τις μεσογειακές χώρες που επλήγησαν από φωτιές, να δεσμευτούν ότι τα δάση που κάηκαν θα ξαναγίνουν δάση, διότι αυτό αφορά ΟΛΗ ΤΗΝ ΠΕΡΙΟΧΗ ΚΑΙ ΟΧΙ ΜΟΝΟ ΚΑΘΕ ΧΩΡΑ ΞΕΧΩΡΙΣΤΑ. Το ψήφισμα υπεγράφη από τις αντιπροσωπείες όλων των Μεσογειακών χωρών (Ιταλία, Ισπανία, Γαλλία, Πορτογαλία) και όλων των παρατάξεων... εκτός μίας.\nGuess who?... Ο κ. Ρουσόπουλος είπε ως δικαιολογία ότι αυτό είναι παρέμβαση στο Σύνταγμα της Χώρας βλέπε Αρθρο 24, περί 'δασικών εκτάσεων και δασών' ...!\nΕκτός αυτού, 2.000 και πλέον στρέμματα στη Ζαχάρω 'παραχωρήθηκαν για ήπια τουριστική ανάπτυξη' σε μεγάλα ξενοδοχειακά συγκροτήματα.\nYπογράψτε το petition για την προστασία των δασών. H αίτηση αυτή θα σταλεί στη Βουλή, στο Ευρωπαϊκό Κοινοβούλιο αλλά και στον ΟΗΕ.\nΑναρτήθηκε από Costas Zachariadis στις 23:19 Δεν υπάρχουν σχόλια: Σύνδεσμοι σε αυτήν την ανάρτηση\nΓια τις εστίες στο Ρέθυμνο και την αυταρχική πολιτική της Ν.Δ.\nΚαι η "μέριμνα" συνεχίζεται...Οι φοιτητές που με όπλο την κατάληψη, έχουν καταφέρει να διατηρήσουν τη στέγη τους, αυτή τη στιγμή βρίσκονται χωρίς θέρμανση και εντός λίγων ημερών κινδυνεύουν να μείνουν και χωρίς ρεύμα,αφού το Ε.Ι.Ν. δεν έχει πληρώσει το λογαριασμό! Κι όμως...η παρωδία δε σταματάει ούτε εδώ.Οι νέες προθέσεις,οπως διατυπώνονται απο έγκυρες πηγές,είναι οτι εντός της εβδομάδας,το ζήτημα θα περάσει στα χέρια της ΑΣΤΥΝΟΜΙΑΣ ως την πλέον αρμόδια πια σ'αυτή τη χώρα για τα θέματα παιδείας!Τους πληροφορούμε όμως οτι θα μας βρούν απέναντί τους,οι εστίες έχουν άσυλο και αυτό δεν μπορεί και δεν πρόκειται να αφήσουμε να παραβιαστεί.Είμαστε στο πλευρό των φοιτητών του "Τιμίου Σταυρού",αγωνιζόμαστε για δωρεάν σίτιση,στέγαση,μεταφορά και εν γένει για ΔΗΜΟΣΙΑ ΚΑΙ ΔΩΡΕΑΝ ΠΑΙΔΕΙΑ.Οι υπονομευτές της δημόσιας και δωρεάν παιδείας, έχουν περάσει την κόκκινη γραμμή! ΩΣ ΕΔΩ!\nΑναρτήθηκε από Costas Zachariadis στις 01:46 Δεν υπάρχουν σχόλια: Σύνδεσμοι σε αυτήν την ανάρτηση\n"Αμερικάνοι και Κολομβιανοί αξιωματούχοι σχεδιάζουν να με δολοφονήσουν!"\n"Στη Μπογκοτά υπάρχουν Αμερικανοί αξιωματούχοι και Κολομβιανοί στρατιωτικοί που συνωμοτούν ενάντια στη Βενεζουέλα, σχεδιάζουν να με σκοτώσουν και να ξεκινήσουν μία ένοπλη σύρραξη μεταξύ της χώρας μου και της Κολομβίας". Αυτά δήλωσε ο Ούγκο Τσάβες κατά τη διάρκεια επίσκεψης στη Νικαράγουα...\nΟ Ούγκο Τσάβες πρωτοστάτησε στην απελευθέρωση δύο γυναικών που κρατούνταν όμηροι από τις FARC στην Κολομβία και εκπονήθηκε σχέδιο απελευθέρωσης σε συνεργαία και με τον Ερυθρό Σταυρό. Ο πρόεδρος της Κολομβίας και προνομιακός συνεργάτης των ΗΠΑ, Άλβαρο Ουρίμπε, αντέδρασε στην πρωτοβουλία διαμεσολάβησης του Τσάβες με αποτέλεσμα να κινδυνεύσει η αποστολή να τιναχτεί στον αέρα.\nΔείτε παρακάτω το ρεπορτάζ του Reuters για τον σημαντικό ρόλο του Ούγκο Τσάβες στην απελευθέρωση των ομήρων, καθώς και την υποκριτική αντίδραση της αμερικάνικης κυβέρνησης μετά την επιτυχή κατάληξη της επιχείρησης...\nΑναρτήθηκε από Νίκος Σβέρκος στις 13:40 Δεν υπάρχουν σχόλια: Σύνδεσμοι σε αυτήν την ανάρτηση\nΝαι αγαπητές ΗΠΑ. Και στην Κούβα γίνονται εκλογές...!\nΑναδημοσιεύουμε από το site του Ρ/Σ "105,5 Στο Κόκκινο", http://www.left.gr/\nΣυνέντευξη Τύπου παραχώρησε σήμερα στην Κουβανική πρεσβεία ο πρέσβης της χώρας Hermes Herrera Hernandez με αφορμή τις βουλευτικές και επαρχιακές εκλογές στη χώρα της Λατινικής Αμερικής.\nΣκοπός της συνέντευξης ήταν, όπως είπε ο ίδιος ο κ. Hernandez, «να γνωρίζει ο λαός της Ελλάδας το εκλογικό σύστημα στην Κούβα, αφού πολλές φορές τα διεθνή ΜΜΕ παρερμηνεύουν το σύστημα και το χαρακτηρίζουν αντιδημοκρατικό επειδή είναι μονοκομματικό».\n«Στην Κούβα οι πολιτικές οντότητες, δηλαδή το Κομμουνιστικό Κόμμα της Κούβας και η Κομμουνιστική Νεολαία, δεν συμμετέχουν στις εκλογές, ούτε προτείνουν υποψηφίους, ούτε επιβάλλουν υποψηφίους» τόνισε ο κ. Hernandez. «Έχουμε τον θεσμό της δημοκρατικής εκπροσώπησης και ο λαός μέσω των τοπικών συμβουλίων προτείνει τους υποψήφιους βουλευτές. Έτσι ο λαός συμμετέχει στη διακυβέρνηση της χώρας χωρίς να περιορίζεται στην άσκηση του εκλογικού δικαιώματος, αλλά συζητά και κρίνει την τύχη όλων των νομοσχεδίων που προτείνονται από την κυβέρνηση».\nΔικαίωμα ψήφου στην Κούβα έχουν όλες οι άντρες και οι γυναίκες, ηλικίας άνω των 16 ετών (όριο που μπορεί και να μειωθεί), εκτός από όσους έχουν στερηθεί των πολιτικών τους δικαιωμάτων λόγω εγκληματικών πράξεων.\nΣτις εκλογές που θα διεξαχθούν στις 20 Ιανουαρίου υποψήφιοι θα είναι 860 πολίτες (μεταξύ των οποίων και ο Φιντέλ Κάστρο), από τους οποίους θα προκύψει η νέα Εθνοσυνέλευση με 614 υποψηφίους. Η νέα Εθνοσυνέλευση θα χαρακτηριστεί και από βαθιά ηλικιακή ανανέωση καθώς πάνω από το 60% των υποψηφίων έχουν γεννηθεί μετά την επανάσταση στην Κούβα. Των 42% των υποψηφίων είναι γυναίκες ενώ το 78% είναι απόφοιτοι πανεπιστημίου.\nΟ κ. Hernandez σημείωσε ότι «στην Κουβανική κοινωνία υπάρχει μια πολύ μικρή μειοψηφία που εναντιώνεται στην επανάσταση, που όμως δεν ασκεί επιρροή και χρηματοδοτείται κυρίως από τις ΗΠΑ». Συμπλήρωσε ότι «αν πάψει να υπάρχει το μονοκομματικό σύστημα στην Κούβα τότε θα αφήσουμε ρωγμές για να μπουν οι ΗΠΑ στην Κούβα, θα προκληθεί κοινωνικός κατακερματιμός και τελικά την μέρα που δεν θα είμαστε πια ενωμένοι θα μας καταπιούν οι ΗΠΑ».\nΓια τα δημοσιεύματα και τις φήμες που κυκλοφορούν για τον Φιντέλ Κάστρο, ο πρέσβης δήλωσε ότι « η υγεία του Φιντέλ βελτιώνεται συνεχώς και χαίρει της τεράστιας εκτίμησης του λαού της Κούβας».\nΑύριο 17/1 θα πραγματοποιηθεί εκδήλωση Αλληλεγγύης και Συμπαράστασης στους 5 Κουβανούς Αγωνιστές Κρατούμενους στις φυλακές των ΗΠΑ στην αίθουσα τελετών του ΔΣΑ στις 19:00.\nΑναρτήθηκε από Νίκος Σβέρκος στις 18:31 2 σχόλια: Σύνδεσμοι σε αυτήν την ανάρτηση\nΑΠΟΚΛΕΙΣΤΙΚΟ !!! ΔΕΙΤΕ ΣΗΜΕΡΑ ΑΥΤΟ ΠΟΥ ΘΑ ΚΥΚΛΟΦΟΡΗΣΕΙ ΑΥΡΙΟ ΣΤΙΣ ΕΦΗΜΕΡΙΔΕΣ !!!\nΈτσι θέλει το ΥΠΕΧΩΔΕ να γίνει ο χώρος του πρώην αεροδρομίου στο Ελληνικό.\nΌπου βλέπετε χώρους με κόκκινο χρώμα, ειναι περιοχές που θα ΤΣΙΜΕΝΤΟΠΟΙΗΘΟΥΝ...\nΑυτή η φωτογραφία προέρχεται από την ανάλυση της μελέτης του ΥΠΕΧΩΔΕ. Την ανάλυση επιμελήθηκαν οι τεχνικές υπηρεσίες της Νομαρχία Αθηνών και παρουσιάστηκαν σήμερα στη συνέντευξη Τύπου της "Κοινής Δράσης" με την ευκαιρία του 3ήμερου Φόρουμ για το Μητροπολιτικό Πάρκο.\nΗ "Κοινή Δράση" αποτελείται από τις δημοτικές Αρχές του Αλίμου, της Αργυρούπολης, της Γλυφάδας και του Ελληνικού.\nΓια το πλήρες πρόγραμμα του Φόρουμ, για πληροφορίες της "Κοινής Δράσης" και για νέα γύρω από το θέμα του Πάρκου επισκεφτείτε το http://www.koinidrasi.gr/ .\nΑναρτήθηκε από Νίκος Σβέρκος στις 15:31 Δεν υπάρχουν σχόλια: Σύνδεσμοι σε αυτήν την ανάρτηση\nΤί προετοιμάζεται για το τεύχος 36...\nΜπορεί να αργήσαμε να ξαναπάρουμε "μπρος" σχετικά με την συχνή σας ενημέρωση γιά την ΕΝΕΔΡΑ.\nΤο σίγουρο είναι ότι το νέο τεύχος μας θα αξίζει την (μικρή) αναμονή σας...\n- Γιατί ανεβαίνει η τιμή του πετρελαίου; Υπάρχει εναλλακτική;\n- Εξελίξεις για την διεθνή επικαιρότητα: Το ΟΧΙ στη Βενεζουέλα, οι σφαγές στην Κένυα, το νέο ομοσπονδιακό κόμμα της Αριστεράς στην Ιταλία, οι εκλογές για τους υποψηφίους προέδρους στις ΗΠΑ...\n- Μια σύντομη ιστορία για τον Μ-Λ χώρο...\nκαι 2 (πιθανόν) συνεντεύξεις κορυφαίων προσωπικοτήτων της σύγχρονης Αριστεράς...\nΑναρτήθηκε από Νίκος Σβέρκος στις 22:03 1 σχόλιο: Σύνδεσμοι σε αυτήν την ανάρτηση\nΤο τεύχος 35 έχει ήδη κυκλοφορήσει...!\nΜπορεί να αργήσαμε να σας ενημερώσουμε για το τι "παίζει" στην ΕΝΕΔΡΑ, αλλά το τεύχος 35 έχει ήδη κυκλοφορήσει...\nΤα θέματα του τεύχους είναι τα παρακάτω:\n- Αφιέρωμα: Μπορούμε να νικήσουμε την Ακροδεξιά!\n- Οκτωβριανή Επανάσταση: Μια σύντομη αφήγηση - Είναι "επικίνδυνη" και σήμερα;\n- 2ο Συνέδριο της Ευρωπαϊκής Αριστεράς: Η παρουσία του ΣΥΝ και της Νεολαίας ΣΥΝ στη Πράγα, οι στόχοι, τα συμπεράσματα.\n- Ασφαλιστικό: Δεν έχουμε επιλογή να ηττηθούμε...\n- Οικολογία: Ο νομός Λάρισας και η Λίμνη Παμβώτιδα εκπέμπουν SOS!\n- Ανταπόκριση στη Βενεζουέλα για το Δημοψήφισμα της 2ας Δεκέμβρίου.\nSocial Design, Κινηματογράφος, Βιβλίο, Techno-λόγιο, Bye/Buy, σκίτσο του Στάθη αποκλειστικά για την ΕΝΕΔΡΑ, "η Αλίκη στη χώρα των τραυμάτων", Mouzahedin\nΜπορείς να γίνεις συνδρομητής στην ΕΝΕΔΡΑ για έναν χρόνο και να έχεις:\n- το κεφάλι σου ήσυχο\n- 1 CD με γραφικά και εικόνες από τα κοινωνικά κινήματα\n- 1 CD με αντιπολεμικά τραγούδια\n2310- 274504 (Θεσσαλονίκη)\nΟΙ ΙΔΕΕΣ ΧΡΕΙΑΖΟΝΤΑΙ ΔΡΑΣΗ ΚΑΙ ΟΙ ΑΓΩΝΕΣ ΟΡΓΑΝΩΣΗ\nΑναρτήθηκε από Νίκος Σβέρκος στις 21:58 1 σχόλιο: Σύνδεσμοι σε αυτήν την ανάρτηση\nΗ κυβέρνηση της Κολομβίας δείχνει το πραγματικό τη...\nΑσύμμετρη απειλή η Ελλάδα για το οικοσύστημα της M...\nΓια τις εστίες στο Ρέθυμνο και την αυταρχική πολιτ...\n"Αμερικάνοι και Κολομβιανοί αξιωματούχοι σχεδιάζου...\nΝαι αγαπητές ΗΠΑ. Και στην Κούβα γίνονται εκλογές....


Ηλιοφάνεια, παγετός και πάχνη τη νύχτα και το πρωί, εξασθένηση των Βοριάδων. - Forecast Weather Greece\nΤρίτη 18 Φεβ 2020 - Ανατολή: 07:12 - Δύση: 18:05\nHome ΑΡΘΡΑ Ηλιοφάνεια, παγετός και πάχνη τη νύχτα και το πρωί, εξασθένηση των Βοριάδων.\nΗλιοφάνεια, παγετός και πάχνη τη νύχτα και το πρωί, εξασθένηση των Βοριάδων.\nby Γιάννης Σταματάκης 09/01/2020\nwritten by Γιάννης Σταματάκης 09/01/2020 207 views\nΗλιοφάνεια σ’ όλη σχεδόν τη χώρα με τοπική συννεφιά στο νότιο Αιγαίο και το Ιόνιο. Στα ηπειρωτικά είναι πιθανές ομίχλες τις πρωινές και νυχτερινές ώρες. Η θερμοκρασία σε μικρή άνοδο την ημέρα, ενώ τη νύχτα και το πρωί αναμένεται παγετός και πάχνη κυρίως στις ηπειρωτικές περιοχές.\nΆνεμοι, Βοριάδες, στο Ιόνιο 3-4, στο Αιγαίο 5-6 Μποφόρ. Θερμοκρασίες, στη βόρεια Ελλάδα από -8 έως 13, στη δυτική και νότια από -5 έως 14 και στις νησιωτικές περιοχές από 6 έως 15 βαθμούς.\nΣτη Θεσσαλονίκη, ηλιοφάνεια, ασθενείς άνεμοι, θερμοκρασία από -4 έως 12 βαθμούς.\nΣτην Αττική, ηλιοφάνεια, άνεμοι Βοριάδες 3-4 Μποφόρ, θερμοκρασία από 1 έως 13 βαθμούς.\nΗλιοφάνεια στις περισσότερες περιοχές, από το μεσημέρι συννεφιά στα δυτικά και σταδιακά στα κεντρικά και βόρεια, με βροχές και λίγα χιόνια στα ορεινά τις βραδινές ώρες. Στα ηπειρωτικά είναι πιθανές ομίχλες τη νύχτα και το πρωί. Οι άνεμοι Δυτικοί, στα πελάγη 3-4 Μποφόρ. Η θερμοκρασία δεν θ’ αλλάξει σημαντικά.\nΑλλαγή του καιρού στην ανατολική και βόρεια Ελλάδα με συννεφιά, λίγες τοπικές βροχές και στα ορεινά ασθενείς χιονοπτώσεις. Οι άνεμοι στο Ιόνιο Ανατολικοί 3-5, στο Αιγαίο Βοριάδες 5-6 Μποφόρ. Η θερμοκρασία σε πτώση.\nΆρθρο: Μιχάλης Σιούτας\nΕικόνες καταστροφής από την μικρή Βενετία στην Μύκονο. Μykonoslive.tv\nΤο Blue Star Delos στο λιμάνι της Νάξου με 8 μποφόρ μετά την άρση του απαγορευτικού. [Δείτε το βίντεο]\nΠρόγνωση καιρού Ελλάδας για Τρίτη 18-02-20\nΠρόγνωση καιρού Ελλάδας για Δευτέρα 17-02-20\nΚατά τόπους σημαντικά φαινόμενα – Πρόγνωση καιρού Ελλάδας...\nΤοπικά ισχυρές καταιγίδες – Πρόγνωση καιρού Ελλάδας για...\nΠρόγνωση καιρού Ελλάδας για Πέμπτη 13-02-20\nΣταδιακή βελτίωση του καιρού με επιμονή φαινομένων στα...\nΧιονοπτώσεις ακόμη και σε ημιπεδινά τμήματα και θυελλώδεις...\nΈκτακτο δελτίο ισχυρών ανέμων στα Πελάγη – Πρόγνωση...\nΆστατος κατά διαστήματα ο καιρός στον Ν. Αττικής....\nΠιθανή χιονόπτωση και στο κέντρο της Θεσσαλονίκης. Πρόγνωση...\nΠαραμένει έξω από το λιμάνι το Blue Star 2, με 249 επιβάτες -Δεν μπορεί να δέσει λόγω κακοκαιρίας.\nΚατά τόπους σημαντικά φαινόμενα – Πρόγνωση καιρού Ελλάδας για Σάββατο 15-02-20\nΙσχυρές βροχές και καταιγίδες στην Αττική,απο την...\nΑστατος καιρός με τοπικές καταιγίδες στο νότιο...


Kourounia - Chios - Κουρούνια - Χίος - Πλακόστρωση της Λόντζας\nΠλακόστρωση της Λόντζας\nΧρόνια τώρα γράφαμε πως πρόκειται να αλλάξει μορφή η μικρή πλατεία στο κέντρο τού Κάτω Χωριού, η Λόντζα. Χρόνια προαναγγέλλαμε την πλακόστρωσή της και ποτέ δεν είχαμε δει ολοκληρωμένο αυτό το έργο.\nΝα, όμως, που έφτασε το πλήρωμα τού χρόνου και η μικρή πλατεία τού χωριού μας, αλλά μεγάλη στην καρδιά και την ψυχή μας, αφού συνδέεται με πλήθος παιδικών αναμνήσεων, άλλαξε όψη. Σύμφωνα με πληροφορίες τής στήλης τον περασμένο Φεβρουάριο έγινε η πλακόστρωση της.\nΗ αποπεράτωση αυτού τού έργου αναθάρρησε μέσα μας την ελπίδα για την ολοκλήρωση και τού άλλου μεγάλου -τού μεγαλύτερου και σημαντικότερου- έργου τού δρόμου τού Κάτω Χωριού. Πού ξέρετε, όλα μπορούν να συμβούν στη ζωή μας.\nΜε αφορμή την πλακόστρωση τής Λόντζας να επαναφέρουμε αυτό που και άλλοτε είχαμε υποστηρίξει απ' αυτή τη στήλη. Πως, δηλαδή, τα χωριά μας θα άλλαζαν όψη αν τα δρομάκια τους τα πλακοστρώναμε. Θα αποκτούσαν μια ιδιαίτερη φυσιογνωμία μια αισθητική ταυτότητα. Είχαμε μεταφέρει, μάλιστα, ιδέα που ακούσαμε από άλλον και την οποία υιοθετήσαμε ανεπιφύλακτα και την επικροτήσαμε ενθέρμως. Να αναλάβει ο καθένας από μας τα έξοδα τής πλακόστρωσης τού τμήματος τού δρόμου που περνά έξω από το σπίτι του. Έτσι θα εξοικονομηθούν οι απαραίτητοι πόροι για το έργο αυτό και θα απεμπλακούμε από τα πολύπλοκα γρανάζια τής κρατικής μηχανής που εξαγγέλλει ένα έργο σήμερα και το υλοποιεί, αν το υλοποιήσει, μετά από μια δεκαετία. Ας το σκεφτούμε ξανά και καλύτερα. Πιστεύουμε πως το κόστος δεν είναι απαγορευτικό και τα οφέλη απείρως μεγαλύτερα!\n(Φωτοφραφίες Νίκος Πιτσιλός)


Μίλησε κάποιος για δίκαιη ανάπτυξη; | Capital\nΤετάρτη, 25-Οκτ-2017 00:02\nΕδώ και αρκετό καιρό, ίσως για περισσότερο από ένα χρόνο, ακούμε από τον πρωθυπουργό αλλά και άλλα προβεβλημένα κυβερνητικά στελέχη, τις λέξεις "δίκαιη ανάπτυξη".\nΟ όρος είναι εντελώς καινούργιος στη δημοσιονομική "σφαίρα" και (υποτίθεται πως) καταδεικνύει τη διαφορά ποιότητας αποτελεσμάτων της οικονομικής πολιτικής την οποία εφαρμόζει η κυβέρνηση της Αριστεράς, από τα αντίστοιχα όλων των κυβερνήσεων που προηγήθηκαν.\nΜε απλά λόγια, η κυβέρνηση υποστηρίζει ότι η ανάπτυξη που παράγεται από τις δικές της πολιτικές, υλοποιείται και λειτουργεί με τέτοιον τρόπο, ώστε να κατανείμει τα πλεονεκτήματα (δηλαδή τα επιπλέον δημόσια έσοδα) του αυξημένου Α.Ε.Π., στους πολίτες οι οποίοι τα έχουν μεγαλύτερη ανάγκη.\nΗ κυβερνητική αυτή θέση, είναι εξαιρετικά σημαντική. Για προφανείς λόγους, έχει ιδιαίτερα μεγάλες προεκτάσεις και έντονες επιπτώσεις στο πολιτικό σκηνικό. Είτε αληθεύει, είτε όχι...\nΓεγονός που την καθιστά πρόκληση, ολοφάνερα. Όποια από τις δύο περιπτώσεις και αν ισχύει για την υπόστασή της, πρόκειται για έναν παράγοντα άκρως ερεθιστικό και "σκανδαλιστικό" για τον κάθε ασχολούμενο, με τα δημόσια πράγματα.\nΗ στήλη φυσικά, δεν θα μπορούσε να εξαιρείται. Επιδόθηκε λοιπόν στην αναζήτηση δεδομένων, με τον πρέποντα ζήλο.\nΚατά τη διάρκεια της έρευνάς της για την ανεύρεση συγκεκριμένων στοιχείων και της γενικότερης διερεύνησης για την ισχύ ή μη του κυβερνητικού αφηγήματος, βρέθηκε μπροστά σε αυτόν τον πίνακα:\nΤι αντιπροσωπεύουν οι παραπάνω αριθμοί; Σύμφωνα με τα στοιχεία της Eurostat για όλη την Ευρωπαϊκή Ένωση, παρουσιάζουν το ετήσιο ποσοστό του συνόλου των ελληνικών νοικοκυριών το οποίο, στο συγκεκριμένο έτος, δεν διέθετε την οικονομική δυνατότητα αγοράς ενός γεύματος που να περιέχει κρέας, κοτόπουλο ή ψάρι (ή το αντίστοιχο χορτοφαγικό), κάθε δεύτερη μέρα. Δηλαδή, το ποσοστό των ελληνικών νοικοκυριών που δεν είχαν την οικονομική δυνατότητα να τραφούν σωστά και σε ικανοποιητικό βαθμό, με βάση συγκεκριμένο διατροφικό κανόνα.\nΓια να το πούμε με απλή και ωμή γλώσσα, οι αριθμοί στο πίνακα μας δείχνουν το ποσοστό των ελληνικών νοικοκυριών που δεν είχαν αρκετό φαγητό, κάθε χρόνο.\nΠρώτη παρατήρηση: το υψηλότερο ποσοστό νοικοκυριών (δηλ. πότε δεν είχαν αρκετό φαγητό τα περισσότερα νοικοκυριά) καταγράφεται το 2016! Είναι υψηλότερο ακόμη και από αυτό του 2012, δηλαδή όταν η κρίση λυσσομανούσε και είχε λάβει τις μεγαλύτερες διαστάσεις της.\nΔεύτερη παρατήρηση: Μετά το 2012, το ποσοστό των νοικοκυριών σημειώνει ελαφρά, σταδιακή, αργή αλλά καθαρή πτώση. Πιστοποιώντας έτσι την αντίστοιχα βελτιωμένη πορεία της οικονομίας, στο ίδιο διάστημα. Ακόμα και το 2015 της Βαρουφακειάδας και της "σκληρής διαπραγμάτευσης", κινήθηκε καθοδικά. Για να εκτοξευτεί και πάλι πέρυσι.\nΤρίτη παρατήρηση: Όπως όλοι ξέρουμε, με βάση την τακτική όλων των κυβερνήσεων Τσίπρα, η εφαρμογή των σκληρών μέτρων έρχεται από τον επόμενο χρόνο. Είναι δε αποδεδειγμένο ότι αυτά τα μέτρα, επηρεάζουν πολύ περισσότερο και πολύ βαθύτερα τα πιο αδύνατα οικονομικά, κοινωνικά στρώματα.\nΤοποθετήστε όλα αυτά τα δεδομένα σε ένα κοινό παζλ και θα καταλάβετε εύκολα, εάν το πρωθυπουργικό αφήγημα περί "δίκαιης ανάπτυξης", ισχύει ή όχι. Εάν αποτελεί μία πιθανή περίπτωση ή πρόκειται για μία ακόμη "αυταπάτη"…\nΠροσωπικά έχω να προσθέσω ένα σχόλιο, μόνο: "Να χαρώ εγώ ανάπτυξη, να χαρώ εγώ δικαιοσύνη"!


Ελληνικό boyband βοηθά τους Δανούς να αποφύγουν τα εγκαύματα\nINSTAGRAM / THE PLAYERS\nΒοήθησε κι εσύ ένα Δανό φέτος το καλοκαίρι να προστατευθεί από τον καυτό ελληνικό ήλιο. Το ελληνικό boyband "The Players" τους υπόσχεται ότι θα είμαστε όλοι στο πλευρό τους για να τους βοηθήσουμε.\nΠίσω από τις μουσικές νότες υπάρχει σοβαρό υπόβαθρο. Κάθε χρόνο εκδηλώνονται περ. 2.250 καινούργια κρούσματα κακοήθους μελανώματος στη Δανία με τη χώρα να κατέχει παγκοσμίως την πέμπτη θέση. Το 90% των κρουσμάτων μπορούν να αποφευχθούν με μια σωστή συμπεριφορά στον ήλιο - ειδικά όταν οι Δανοί ταξιδεύουν στο Νότο όπου πολλοί ξεχνούν να βάζουν αρκετό αντηλιακό μέσα στον ωραίο αλλά και καυτό ήλιο της Ελλάδας.\nΈκκληση της Δανίας: Βοηθήστε μας να αντιμετωπίσουμε τον καρκίνο


Άρση των μέτρων σε “δύο δόσεις” ανακοίνωσε ο Αναστασιάδης – Aristides Viketos\n*Η πρώτη φάση της σταδιακής άρσης των περιορισμών τίθεται σε ισχύ στις 4 Μαίου και η δεύτερη φάση στις 21 Μαϊου.\n*Στις 11 Μαΐου θα επιστρέψουν στα σχολεία οι τελειόφοιτοι Λυκείου και από 1η Ιουνίου εκκλησιασμός με πρωτόκολλα υγειονομικής συμπεριφοράς .\nΣταδιακά , σε δύο φάσεις, θα γίνει η άρση των περιοριστικών μέτρων για την πανδημία του κορονοϊού. Ο πρόεδρος Αναστασιάδης ανακοίνωσε απόψε, με διάγγελμα, τις αποφάσεις του Υπουργικού Συμβουλίου. “Ο κίνδυνος, επαναλαμβάνω, δεν εξέλειπε. Όπως οι επιστήμονες επαναλαμβάνουν, ο κορονοϊός θα ευρίσκεται για πολύ ακόμη ανάμεσα μας. Οι οδηγίες είναι σαφείς: Θα πρέπει να τηρούμε σχολαστικά τους κανόνες υγιεινής, αλλά και να ακολουθούμε πιστά τις υποδείξεις και τις κατευθυντήριες γραμμές της επιστημονικής ομάδας και των αρμόδιων Αρχών“, τόνισε ο πρόεδρος Αναστασιάδης.\nΗ πρώτη φάση της σταδιακής άρσης των περιορισμών τίθεται σε ισχύ στις 4 Μαίου και η δεύτερη φάση στις 21 Μαϊου.\nΣυγκεκριμένα από τις 4 Μαϊου αυξάνεται ο αριθμός μετακινήσεων σε τρεις την ημέρα, με αποστολή γραπτού μηνύματος.\nΗ απαγόρευση διακίνησης θα ισχύει από τις 10 το βράδυ μέχρι τις 6 το πρωί.\nΑπό τις 4 Μαίου θα επιτρέπεται η ατομική άσκηση, όπως περπάτημα, κολύμβηση στη θάλασσα και ποδηλασία σε ανοιχτούς χώρους αλλά και σε πεζοδρόμους και εντός πάρκων, εφόσον δεν υπερβαίνουν τα δύο άτομα. Από τον εν λόγω περιορισμό εξαιρούνται τα ανήλικα τέκνα.\nΠάρκα, παιχνιδότοποι και άλλοι ανοιχτοί χώροι θα παραμείνουν κλειστοί.\nΠαράλληλα θα επαναλειτουργήσουν όλες οι επιχειρήσεις λιανικού εμπορίου, πλην των εμπορικών κέντρων και των πολυκαταστημάτων. Θα επαναλειτουργήσουν οι λαϊκές αγορές, η πλανοδιοπώληση και τα παζαράκια, καθώς επίσης τα τουριστικά και τα ταξιδιωτικά γραφεία.\nΣτις 11 Μαϊου θα επιστρέψουν στις σχολικές μονάδες οι τελειόφοιτοι των δημόσιων και ιδιωτικών σχολών μέσης εκπαίδευσης.\nΑπό τις 4 Μαΐου αίρονται μερικώς οι περιορισμοί στη λειτουργία των δημόσιων και ιδιωτικών νοσηλευτηρίων. Τα οδοντιατρικά κέντρα θα επαναλειτουργήσουν πλήρως.\nΣτις 11 Μαΐου θα επιστρέψουν στα σχολεία οι τελειόφοιτοι Λυκείου. Επιτρέπεται από τις 4 Μαΐου η προσευχή σε εκκλησίες, τεμένη και άλλους χώρους λατρείας, νοουμένου ότι δεν θα συνυπάρχουν ταυτόχρονα πέραν των 10 ατόμων.\nΚατά τη σημερινή συνεδρία του Υπουργικού Συμβουλίου και αφού λήφθηκαν υπόψη οι εισηγήσεις της επιστημονικής ομάδας και οι συστάσεις της Ευρωπαϊκής Επιτροπής και του Παγκόσμιου Οργανισμού Υγείας, αποφασίστηκαν οι δύο πρώτες φάσεις για τη σταδιακή άρση των περιορισμών, οι οποίες αρχίζουν στις 4 και 21 Μαΐου αντιστοίχως.\nΤο άγνωστο της συμπεριφοράς του κορονοϊού και η επιθετική φύση της ασθένειας δεν επιτρέπει, θα το επαναλάβω, καμία πλάνη και κανένα εφησυχασμό.\nΗ πανδημία του κορονοϊού δεν απειλεί μόνο την υγεία και τις ζωές των πολιτών, αλλά και την παγκόσμια οικονομία. Για τούτο και η έγνοια της Κυβέρνησης, έστω και αν ως προτεραιότητα θέτει τη διασφάλιση της υγείας και ζωής του συνόλου, δεν παραγνωρίζει την ίδια ώρα και την αγωνία χιλιάδων εργαζομένων, εργοδοτών και επιχειρήσεων.\nΔεν διστάσαμε να διευρύνουμε τα κριτήρια, προκειμένου να στηριχθούν επαγγελματικές ομάδες που υπό άλλες συνθήκες δεν θα εντάσσονταν στα προγράμματα στήριξης που η Κυβέρνηση εξήγγειλε.\nΟ κίνδυνος, επαναλαμβάνω, δεν εξέλειπε. Όπως οι επιστήμονες επαναλαμβάνουν, ο κορονοϊός θα ευρίσκεται για πολύ ακόμη ανάμεσα μας. Οι οδηγίες είναι σαφείς: Θα πρέπει να τηρούμε σχολαστικά τους κανόνες υγιεινής, αλλά και να ακολουθούμε πιστά τις υποδείξεις και τις κατευθυντήριες γραμμές της επιστημονικής ομάδας και των αρμόδιων Αρχών.\nΑν όλοι συμπεριφερθούμε με αίσθημα ευθύνης και επιδείξουμε την ίδια συνέπεια και σύνεση, δεν έχω αμφιβολία πως θα τα καταφέρουμε”.\n*Σήμερα ανακοινώθηκαν έξη νέα κρούσματα σε σύνολο 2.436 εργαστηριακών διαγνώσεων.


Τρόποι πληρωμής - LAMDA CRAFTS by lysiteleia\nΗ χρέωση της κάρτας σας γίνεται σε ασφαλές περιβάλλον της Τράπεζας Πειραιώς.\nΗ παραγγελία σας μπορεί να σταλεί στο χώρο σας και να πληρώσετε στον μεταφορέα, εφόσον δεν ξεπερνάει το ποσό των 1500€\nΌνομα Δικαιούχου Π. ΣΕΪΜΑΝΙΔΗΣ Α. ΣΚΟΥΛΙΔΗ Ο.Ε.\n628 00 2320002388\n5713 056543 079\nΗ πληρωμή στο κατάστημα μπορεί να γίνει με μετρητά για παραγγελίες ως 500€ ή με πιστωτική κάρτα Master Card, Visa & Maestro , ανεξαρτήτως ποσού.


Το Onsports στο «Γ. Καραϊσκάκης» | Onsports.gr\nhome ΠοδόσφαιροSuper LeagueΤο Onsports στο «Γ. Καραϊσκάκης» Κοινοποιήστε\nΤο Onsports στο «Γ. Καραϊσκάκης»\tΣυντάκτης: Γιώργος Κυριακόπουλος\nΔημοσίευση: Παρασκευή, 10 Φεβρουαρίου 2012 19.00\nΜε το ντέρμπι του Ολυμπιακού με την ΑΕΚ ανοίγει η αυλαία της 21ης αγωνιστικής. Το Onsports βρίσκεται στο Φάληρο και σας μεταφέρει το κλίμα της αναμέτρησης.\tΤο παιχνίδι σήμερα, λόγω της ευρωπαϊκής… υποχρέωσης των Πειραιωτών στην φάση των «32» του Europa League, απέναντι στην Ρούμπιν Καζάν στην Μόσχα, την Τρίτη (14/2). Οι «ερυθρόλευκοι» πηγαίνουν στο ντέρμπι με την ΑΕΚ, έχοντας ως μοναδικό στόχο τη νίκη, που θα τους δώσει την ευκαιρία να ανέβουν στην κορυφή της βαθμολογίας, με έναν βαθμό περισσότερο από τον Παναθηναϊκό, ο οποίος την Κυριακή (12/2) υποδέχεται τη Skoda Ξάνθη.\nΑπό την άλλη, οι «κιτρινόμαυροι» αναζητούν ένα θετικό αποτέλεσμα, ει δυνατόν τη νίκη, ούτως ώστε να ξεκινήσουν την αντεπίθεσή τους στο πρωτάθλημα.\nΔιαβάστε την ενδεκάδα, με την οποία θα παραταχθεί ο Ολυμπιακός\nΔείτε εδώ τους «εκλεκτούς» του Νίκου Κωστένογλου για το αρχικό σχήμα της ΑΕΚ\nΘυμηθείτε το αφιέρωμα του Onsports στο αποψινό ντέρμπι του Ολυμπιακού με την ΑΕΚ


Πανναξιακός: Ανακοίνωσε απόκτηση Βουδιά και παραμονή Χαμηλοθώρη - sportcyclades24\nΑρχική/Hot News/Πανναξιακός: Ανακοίνωσε απόκτηση Βουδιά και παραμονή Χαμηλοθώρη\nΠανναξιακός: Ανακοίνωσε απόκτηση Βουδιά και παραμονή Χαμηλοθώρη\nΤην απόκτηση του νεαρού ποδοσφαιριστή Δημήτριου Βουδιά ανακοίνωσε ο Πανναξιακός.\nΟ ΠΑΝΝΑΞΙΑΚΟΣ Α.Ο. ανακοινώνει την απόκτηση του ποδοσφαιριστή Βουδιά Δημήτριου.\nΟ Δημήτρης Βουδιάς είναι γεννημένος στην Νάξο στις 17/10/2002 και αγωνίζεται ως επιθετικός.\nΟ νεαρός ποδοσφαιριστής έχει αγωνιστεί στο παρελθόν στην Ηλιούπολη και στη Λαύρα Αργυρούπολης, ενισχύοντας από φέτος την προσπάθεια του συλλόγου μας στη Γ’ Εθνική, αλλά και το Ναξιώτικο στοιχείο της ομάδας.\nΓια ακόμη ένα χρόνο ο κάπτεν του Πανναξιακού θα συνεχίσει να προσφέρει τις υπηρεσίες του στον Πανναξιακό, αφού ανανέωσε την συνεργασία του με τον σύλλογο.


Πέντε οφέλη που έχετε από ένα ρόφημα με κουρκουμά - Με Υγεία\nΟ κουρκουμάς είναι ένα πορτοκαλί μπαχαρικό που χρησιμοποιείται σε διάφορα παρασκευάσματα και έχει γίνει αρκετά δημοφιλές λόγω των ωφελειών του στην υγεία. Το σημερινό άρθρο θα σας πει περισσότερα για αυτό και επίσης θα σας δώσει οδηγίες για το πώς να παρασκευάσετε σωστά ένα ρόφημα με κουρκουμά\nΥπάρχουν πολλά οφέλη για την υγεία σε ένα ρόφημα με κουρκουμά καθώς είναι το ρίζωμα ενός βοτάνου της οικογένειας Zingiberaceae – το τζίντζερ και το κάρδαμο ανήκουν επίσης σε αυτήν. Η δημοτικότητά του αυξήθηκε τα τελευταία χρόνια καθώς πολλοί άνθρωποι ευνοούνται από τις αντιφλεγμονώδεις και αντιοξειδωτικές του ιδιότητες.\nΈχετε δει σίγουρα αυτήν τη ρίζα και ίσως λόγω του χαρακτηριστικού πορτοκαλί χρώματος που αναρωτηθήκατε τι είναι. Επομένως, σήμερα θα θέλαμε να σας πούμε περισσότερα για τις ιδιότητές του και πώς να φτιάξετε ένα ρόφημα με κουρκουμά για να απολαύσετε όλες τις δυνατότητές του.\nΤα οφέλη από ένα ρόφημα με κουρκουμά\nΥπάρχουν πολλά οφέλη που αποδίδονται στον κουρκουμά λόγω των αντιοξειδωτικών και αντιφλεγμονωδών ιδιοτήτων του. Ένας από τους πιο δημοφιλείς τρόπους για την κατανάλωσή του είναι ως ρόφημα. Αυτό συμβαίνει επειδή είναι ένας πολύ καλός τρόπος για να απολαύσετε τη χαρακτηριστική του γεύση και να επωφεληθείτε από τις φαρμακευτικές του ιδιότητες.\nΒοηθά με συμπτώματα αρθρίτιδας\nΗ κουρκουμίνη, το δραστικό συστατικό του κουρκουμά, είναι μια ουσία που έχει αντιοξειδωτικά αποτελέσματα. Η έρευνα στον άνθρωπο βρίσκεται ακόμη στα αρχικά της στάδια, αλλά προφανώς, υπάρχουν ενδείξεις σε μοριακό επίπεδο που θα μπορούσαν να υποστηρίξουν τα αποτελέσματά της.\nΑυτή είναι η περίπτωση μιας μελέτης που δημοσιεύθηκε στο Springer Plus, η οποία δείχνει ότι αυτό το στοιχείο θα μπορούσε να είναι αποτελεσματικό στη μείωση του πόνου σε ασθενείς με οστεοαρθρίτιδα. Αυτή η κατάσταση εμφανίζεται όταν ο χόνδρος που απορροφά τις αρθρώσεις επιδεινώνεται σταδιακά, οδηγώντας σε οστική βλάβη.\nΜπορείτε να φτιάξετε τσάι κουρκούμα με μερικά απλά συστατικά στο σπίτι.\nΜπορεί να βοηθήσει στην πρόληψη του Αλτσχάιμερ\nΗ συγκεκριμένη αιτία αυτής της ασθένειας δεν είναι ακόμη πλήρως γνωστή, αλλά μια δημοσίευση από το Κέντρο Έρευνας του Alzheimer υποδηλώνει ότι η κουρκουμίνη μπορεί να μειώσει την απώλεια συναπτικών δεικτών και τη συσσώρευση αμυλοειδούς. Αυτό συμβαίνει επειδή και τα δύο σχετίζονται με την ανάπτυξη αυτής της παθολογίας.\nΈνα ρόφημα με κουρκουμά μπορεί να διεγείρει το ανοσοποιητικό σύστημα\nΈνα άλλο όφελος για την υγεία αυτής της έγχυσης είναι ότι φαίνεται να ενισχύει το ανοσοποιητικό σύστημα. Στην πραγματικότητα, μια ανασκόπηση που δημοσιεύθηκε στο περιοδικό Journal of Clinical Immunology δηλώνει ότι η κατανάλωσή της μπορεί να έχει θετικά αποτελέσματα στη θεραπεία αυτοάνοσων διαταραχών.\nΒοηθά στην κυκλοφορία της χοληστερόλης\nΗ χοληστερόλη είναι απαραίτητη ουσία για το σώμα για να σχηματίσει υγιή κύτταρα. Ωστόσο, υψηλές ποσότητες στο αίμα αυξάνουν τον κίνδυνο σχηματισμού αποθέσεων στα αιμοφόρα αγγεία. Έτσι, οδηγεί σε ορισμένες σοβαρές καταστάσεις, όπως καρδιακές παθήσεις και εγκεφαλικό επεισόδιο.\nΣύμφωνα με μια μελέτη που δημοσιεύθηκε στο Nutrition Journal, ο κουρκουμάς και η κουρκουμίνη ήταν αποτελεσματικά στη μείωση του κινδύνου καρδιαγγειακών παθήσεων, χάρη στις καρδιοπροστατευτικές τους ιδιότητες. Επιπλέον, η κατανάλωσή του βοήθησε στη μείωση των επιπέδων χοληστερόλης και τριγλυκεριδίων σε ασθενείς υψηλού κινδύνου με αυτήν την πάθηση.\nΕίναι χρήσιμο στη θεραπεία της ραγοειδίτιδας\nΗ ραγοειδίτιδα συμβαίνει όταν υπάρχει πρήξιμο και ερυθρότητα στο μεσαίο στρώμα του βολβού του ματιού. Η κύρια αιτία είναι άγνωστη, αν και φαίνεται ότι ορισμένοι παράγοντες όπως η παρουσία ορισμένων ιών ή όσοι που πάσχουν από φλεγμονώδεις ασθένειες θα μπορούσαν να έχουν αντίκτυπο στην ανάπτυξή του.\nΗ κουρκουμίνη χρησιμοποιείται εδώ και χρόνια για τη θεραπεία διαφόρων ασθενειών, συμπεριλαμβανομένων των φλεγμονωδών. Όσον αφορά τη ραγοειδίτιδα, έρευνα που δημοσιεύθηκε Clinical Ophthalmology αναφέρει ότι αυτό το συστατικό του κουρκουμά θα μπορούσε να είναι μια συμπληρωματική θεραπεία με την οποία μπορεί να βελτιωθεί αυτή η κατάσταση.\nΠώς να φτιάξετε το ρόφημα με κουρκουμά\nΘα χρειαστείτε μόνο νερό και κουρκουμά για να φτιάξετε αυτό το απλό ρόφημα στο σπίτι και να απολαύσετε τα προαναφερθέντα οφέλη. Απλώς ακολουθήστε τα παρακάτω βήματα.\nΑρχικά, ρίξτε το νερό σε μια κατσαρόλα και βράστε το σε υψηλή φωτιά\nΣτη συνέχεια, χαμηλώστε τη φωτιά σε μέτρια-χαμηλή, προσθέστε τον κουρκουμά και ανακατέψτε καλά -έτσι θα δώσετε επιπλέον ιδιότητες και γεύση στο ρόφημα\nΜαγειρέψτε σε χαμηλή φωτιά για περίπου 5 έως 10 λεπτά\nΣτη συνέχεια, στραγγίξτε το τσάι στο φλιτζάνι της επιλογής σας\nΤέλος, μπορείτε να το γλυκάνετε με μέλι και να το απολαύσετε\nΜπορείτε να απολαύσετε όλα τα οφέλη του κουρκουμά στο σπίτι.\nΠιθανές ανεπιθύμητες ενέργειες από την κατανάλωση ροφήματος με κουρκουμά\nΓενικά, η κατανάλωση κουρκουμά είναι ασφαλής, αν και μπορεί να προκύψουν παρενέργειες σε περίπτωση κατάποσης σε μεγάλες ποσότητες. Στην πραγματικότητα, μια δημοσίευση από το Specialist Pharmacy Center επισημαίνει ότι τα πιο κοινά σημάδια δηλητηρίασης θα μπορούσαν να περιλαμβάνουν:\nΔυσκοιλιότητα, δυσπεψία και διάρροια\nΓαστροοισοφαγική παλινδρόμηση με ναυτία\nΤέλος, τα οφέλη του κουρκουμά δεν πρέπει να αντικαταστήσουν την ιατρική περίθαλψη για οποιαδήποτε από τις προαναφερθείσες καταστάσεις υγείας. Επομένως, συμβουλευτείτε το γιατρό σας εάν έχετε απορίες σχετικά με την κατανάλωσή του.


Η Ηλιάνα Παπαγεωργίου και οι συνεργάτες της δεν «χαρίστηκαν» στην Ανθή Σαλαγκουδη | Hello Magazine\nΗ Ηλιάνα Παπαγεωργίου και οι συνεργάτες της δεν «χαρίστηκαν» στην Ανθή Σαλαγκουδη\nΗ Ανθή Σαλαγκούδη προκάλεσε ένταση στην εκπομπή του Alpha και η Ηλιάνα Παπαγεωργίου πήρε θέση\n06 ΑΠΡΙΛΙΟΥ 21 - 16:28\nΜέσα από το «Pop up» η Ηλιάνα Παπαγεωργίου κι οι συνεργάτες της σχολίασαν όσα διαδραματίστηκαν στο «Πρωινό», όταν η Ανθή Σλαγκούδη φιλοξενήθηκε στην εκπομπή και υπήρξε ένταση μεταξύ εκείνης και της Φαίης Σκορδά.\nΤο απόσπασμα προβλήθηκε στον αέρα της εκπομπής του Alpha κι έπειτα ακολούθησε ο σχολιασμός. Την αρχή έκανε η Αφροδίτη Γραμμέλη, η οποία ανέφερε μεταξύ άλλων ότι η Ανθή Σαλαγκούδη ήταν αγενής απέναντι στην οικοδέσποινα του ΑΝΤ1.\n«Εγώ δεν κρατάω ίσες αποστάσεις, ο Γιώργος είναι εξαιρετικός, τον αγαπώ και τον τιμώ. Όλο αυτό που είδαμε ήταν μια τεράστια κοροϊδία, διότι ξεκίνησε το βίντεο από άλλα επιχειρήματα, δηλαδή είδαμε την Ανθή να λέει για το ρεπορτάζ του Πρωινού με τη μητέρα της που βοηθούσε την κόρη της, και στην πορεία η Ανθή έκλεισε τη συζήτηση, όπου φέρθηκε για μένα αγενώς στην Φαίη Σκορδά και τον Γιώργο Λιάγκα σαν καλεσμένη, λέγοντας ότι η μητέρα της δεν είναι Πρόεδρος. Μα το πρόβλημά μας είναι αν η μαμά της είναι Πρόεδρος; Αρνείται κάτι το οποίο είναι παράλογο. Δεν μπορεί να βγαίνει δημοφιλέστερη, ενώ δεν είναι καλή αγωνιστικά. Η Φαίη θα μπορούσε να πει το περιεχόμενο της συνομιλίας αλλά δεν το είπε και πολύ καλά έκανε. Πάει σε μια εκπομπή καλεσμένη και τους λέει ότι βγάζουν ψευδή ρεπορτάζ! Για να καταλήξουμε στο τέλος ότι η μαμά της είναι πρόεδρος σε Σωματείο. Ο πατέρας της δεν είπε ότι η μητέρα της έκανε κάποιες κλήσεις; Και εγώ θα το έκανα».\nΗ Ηλιάνα Παπαγεωργίου τοποθετήθηκε\nΗ οικοδέσποινα του «Pop up» πήρε τον λόγο, λοιπόν, και δήλωσε: «Με τις τόσες πολλές συνεντεύξεις σου ξεφεύγει κάποια στιγμή. Τη χάνεις την υπομονή σου, κάθε μέρα δυο τρεις εκπομπές. Μετά από το πολύ μίλα μίλα, μετά πας κατευθείαν στο ψητό. Ίσως η επίθεση να είναι η άμυνά της και να σου λέει “δεν αντέχω άλλο”… Καμιά φορά σε πνίγει το άδικο και ψάχνεις να βρεις το δίκιο σου και όποτε ψάχνεις να βρεις το δίκιο σου είναι πολύ μεγάλο λάθος . Δεν θα το βρεις ποτέ Ανθή μου! Άστο πίσω σου και πάμε παρακάτω».\nΜπορείτε να δείτε το βίντεο ΕΔΩ (στο 14.00 κι έπειτα)\nΠΕΡΙΣΣΟΤΕΡΑ ΓΙΑ ΑΝΘΗ ΣΑΛΑΓΚΟΥΔΗ, ΗΛΙΑΝΑ ΠΑΠΑΓΕΩΡΓΙΟΥ


"Μου άρεσε που ο αστυνομικός που με έγραψε ήταν αδέκαστος! Θα πάω να τον βρω!" - MaryMary.gr\nΑν είδες σήμερα την έναρξη της εκπομπής της Κατερίνας Καινούργιου– αν και δεν θα σε κατηγορήσουμε αν είχες κάτι καλύτερο να κάνεις- σίγουρα θα έμεινες με το στόμα ανοιχτό, όταν την άκουσες να μιλάει για το περιστατικό που είχε στο αστυνομικό τμήμα!\n«Είχα μία δύσκολη μέρα χτες! Ρεύμα μου κόψανε, γιατί ξέχασα να το πληρώσω… δίπλωμα μου πήρανε, άδεια μου πήρανε, κάτι είχε γίνει λάθος με την ασφάλειά μου, γιατί δεν είχε φανεί ότι είχα πληρώσει στο σύστημα… Εντάξει, έφταιγα, αλλά όλα καλά! Ήταν πολύ ευγενικός ο νεαρός αστυνομικός της τροχαίας, έπεσα στα πόδια του, του είπα σε παρακαλώ έπεσα στα πόδια του, αλλά ήταν αδέκαστος! Κάπως μου άρεσε που ήταν αδέκαστος, θα ξαναπάω σήμερα στο Τμήμα, και μετά θα πάω να τον βρω!», είπε η Κατερίνα Καινούργιου με αποτέλεσμα οι συνεργάτες της να κάνουν την πρόβλεψη ότι κάτι θα γίνει τελικά με αυτούς τους δυο!\nΚαι φυσικά αναρωτιόμαστε αν αυτός ο αδέκαστος αστυνομικός έχει καμία σχέση με τον Αδέκαστο Στέφανο Μπάρα!\nΛίγο πριν παντρευτούν ο Βασίλης Κικίλιας και η Τζένη Μπαλατρσινού αποφάσισαν να πάρουν την ευχή του Αρχιεπίσκοπου. Το ζευγάρι παντρεύεται στις 16 Ιουνίου στον Ιερό Ναό Αγίων Ισιδώρων Λυκαβηττού και όπως μας ...


JobGR: ΗΠΑ: Το πτυχίο μηχανολόγου μηχανικού σε κάνει πλούσιο!\nΗΠΑ: Το πτυχίο μηχανολόγου μηχανικού σε κάνει πλούσιο!\nΕπιπλέον σεμινάρια μηχανολογίας μηχανικής επιλέγουν να παρακολουθήσουν πολλοί φοιτητές που έχουν βάλει στόχο να γεμίσουν τα πορτοφόλια τους και να κερδίσουν μια θέση στη λίστα των πλουσιότερων ανθρώπων του κόσμου…\nΠερισσότερο από το 22% των πιο εύπορων επιχειρηματιών του κόσμου έχουν πτυχίο μηχανολόγου, σύμφωνα με την Telegraph. Οι σπουδές σχετικά με τα επιχειρηματικά έχουν βοηθήσει περίπου το 12% των πλουσίων να συσσωρεύσουν τα κέρδη τους, την ώρα που γύρω στο 9% αυτών έβγαλαν μια σχολή σχετική με τις τέχνες. Εντύπωση προκαλεί το γεγονός αν σκεφτεί κανείς πως από αυτούς που πήραν πτυχίο σχετικό με τα οικονομικά, λιγότεροι κατάφεραν να πλουτίσουν.\nΣε ποσοστό 4% αντιστοιχούν εκείνοι που ασχολήθηκαν με τη φυσική και τα μαθηματικά στο Πανεπιστήμιο. Οι απόφοιτοι τμημάτων Μηχανολογίας είναι επίσης πλουσιότεροι από τους ήδη εύπορους συνομηλίκους τους, με μέσο όρο πλούτου 25,8 δισεκατομμύρια δολάρια. Σε 24 δισεκατομμύρια δολάρια αντιστοιχεί ο πλούτος εκείνων που δεν έχουν κάποιο πτυχίο, ενώ σε 22,5 δισεκατομμύρια δολάρια εκείνων που έχουν σπουδάσει οικονομικά.\nΟι γυναίκες που αρίστευσαν στη σχολή της Μηχανολογίας είχαν περισσότερες πιθανότητες να κερδίζουν 4.500 λίρες επιπλέον το χρόνο, με βάση τα στοιχεία έρευνας που πραγματοποιήθηκε για το σκοπό αυτό. Οι γυναίκες που έχουν πτυχίο μαθηματικών ή φυσικής από την άλλη, συνήθως στην πορεία της καριέρας τους, παρατηρούν το μισθό τους να αυξάνεται κατά το 1/3.\nΟ ειδικός σε θέματα επιχειρηματικότητας, Amy Catlow, εξήγησε πως μέσω των στοιχείων αυτών, μπορούμε να βγάλουμε νέα συμπεράσματα σχετικά με την αξία του πτυχίου στις μέρες μας, προκειμένου να έχουμε μια ακμάζουσα οικονομία και να ενθαρρύνουμε νέες ειδικότητες να αναπτυχθούν.


Εξαγορά 2,8 δισ. ευρώ στη Γερμανία - Newpost.gr\nΕξαγορά 2,8 δισ. ευρώ στη Γερμανία - Πουλήθηκε η μεγαλύτερη αλυσίδα πολυκαταστημάτων\nΗ καναδική εταιρία λιανεμπορίου Hudson's Bay εξαγόρασε τη μεγαλύτερη γερμανική αλυσίδα πολυκαταστημάτων Kaufhof από την Metro για 2,8 δισ. ευρώ στο πλαίσιο των προσπαθειών της να επεκταθεί στην Ευρώπη.\nΔημοσίευση 16 Ιουνίου 2015, 01:01\nΗ καναδική εταιρία λιανεμπορίου Hudson's Bay εξαγόρασε τη μεγαλύτερη γερμανική αλυσίδα πολυκαταστημάτων Kaufhof, από την Metro, για 2,8 δισ. ευρώ στο πλαίσιο των προσπαθειών της να επεκταθεί στην Ευρώπη.\nΗ συμφωνία έρχεται σε μια εποχή που τα πολυκαταστήματα, έχοντας πληγεί από την έλευση παγκόσμιων αλυσίδων μόδας και online αγορών, αρχίζουν και πάλι να αναβιώνουν αφού επένδυσαν στο ηλεκτρονικό εμπόριο και ανακαίνισαν τα καταστήματά τους.\nΗ Kaufhof διαθέτει 120 καταστήματα στις μεγαλύτερες πόλεις της χώρας, 21.500 εργαζομένους και πωλήσεις ύψους 3,1 δισ. ευρώ. Η εταιρία έχει ακόμα 16 καταστήματα στο Βέλγιο.\nΗ Hudson's Bay, που διαχειρίζεται πολυκαταστήματα στον Καναδά καθώς και τις αμερικανικές αλυσίδες ειδών πολυτελείας Saks Fifth Avenue και Lord & Taylor, είπε ότι η συμφωνία, που αναμένεται να κλείσει στα τέλη Σεπτεμβρίου, τη φέρνει ένα βήμα πιο κοντά στα σχέδιά της να καταστεί «κορυφαία εταιρία λιανικού εμπορίου στον κόσμο».\n«Είναι μια γερή βάση για να διερευνήσουμε επιπρόσθετες ευκαιρίες ανάπτυξης σε όλη την ήπειρο» αναφέρει σε ανακοίνωση ο διευθύνων σύμβουλος Jerry Storch.\nΗ Hudson’s Bay είπε ότι σκόπευε να επεκτείνει «επιθετικά» το ηλεκτρονικό εμπόριο της Kaufhof, να βελτιώσει τους χώρους στα καταστήματα και να ενισχύσει την παραγωγικότητα, ενώ θα εξετάσει το ενδεχόμενο να φέρει τα σήματα Saks Fifth Avenue και Saks OFF 5TH στη Γερμανία και το Βέλγιο.\nΗ συμφωνία θεωρείται μια σπάνια κίνηση από ξένες εταιρίες λιανικής πώλησης στην αγορά της Γερμανίας, μια χώρα που θεωρείται ότι έχει υψηλό ρίσκο αφότου η Wal Mart εξαναγκάστηκε σε αποχώρηση το 2006, αλλά που σήμερα βλέπει το καταναλωτικό της κλίμα να διαμορφώνεται στα υψηλότερα επίπεδά του από το 2001.\nΗ Metro από την πλευρά της, η τέταρτη μεγαλύτερη εταιρία λιανικών πωλήσεων στην Ευρώπη, ήθελε εδώ και καιρό να πουλήσει την Kaufhof για να επικεντρωθεί στις δραστηριότητες cash-and-carry και καταναλωτικών ηλεκτρονικών προϊόντων. Τα τελευταία χρόνια πουλά σταθερά μη βασικές δραστηριότητες σε μια προσπάθεια να μειώσει το χρέος της.\nΕπικαιροποιημένο μνημόνιο: Κανονικά οι περικοπές σε αφορολόγητο και συντάξεις


Ο Βαγγέλης Μεϊμαράκης, πιτσιρικάς χωρίς μουστάκι [εικόνα] | KoolNews\nEXTRAS Ο Βαγγέλης Μεϊμαράκης, πιτσιρικάς χωρίς μουστάκι [εικόνα]\nΣάββατο, 19. Δεκεμβρίου 2015 - 16:53\nΜια ασυνήθιστη εικόνα, μια συλλεκτική φωτογραφία. Ο Βαγγέλης Μεϊμαράκης, χωρίς το σήμα-κατατεθέν του, το θρυλικό μουστάκι του.\nΤο χθεσινό θέμα του ΚoolΝews.gr με τους Έλληνες πολιτικούς στα νιάτα τους, έσπασε όλα τα ρεκόρ. Ο αδύνατος Βαγγέλης Βενιζέλος, ο κομψός Θεόδωρος Πάγκαλος, ο Νίκος Δένδιας με μαλλί και μούσια, ο Γιάνης Βαρουφάκης στο νηπιαγωγείο και οι άλλες φωτογραφίες των πολιτικών μας, σας εντυπωσίασαν.\nΑπό τη συλλογή έλειπε (και όχι τυχαία) η φωτογραφία του πιτσιρικά Βαγγέλη Μεϊμαράκη, αφού σκεφτήκαμε ότι ο «Βαγγέλας» είναι μια κατηγορία μόνος του και το φωτογραφικό ντοκουμέντο που τον δείχνει χωρίς μουστάκι είναι από μόνο του θέμα.\nΚαι αυτό γιατί ελάχιστοι μπορούν να φανταστούν τον Μεϊμαράκη χωρίς μουστάκι, αφού βλέποντας τον σου δίνει την εντύπωση ότι γεννήθηκε με μουστάκι.\nΚαι όμως. Υπήρχε μια περίοδος, λίγο πριν περάσει στην Νομική, που ο υποψήφιος για την αρχηγία της Νέας Δημοκρατίας δεν είχε. Η φωτογραφία είναι από ένα λεύκωμα του σχολείου του και για τον μικρό τότε Βαγγέλη γράφει τα εξής:\n«Ο Βαγγέλης υπήρξε από τους πιο αγαπητούς συμμαθητάς μας. Γερός μαθητής στα αρχαία, συχνά καυγάδιζε με τον Νίκο, αν το κατηγορούμενο είναι προληπτικό ή επιρρηματικό! Βασικό μέλος της “σπείρας” των μπροστινών θρανίων, όπως την αποκαλούσε ο κύριος Σούρλας έχει όλες τις δυνατότητες να πετύχει στη Νομική. Το ευχόμεθα ολόψυχα».\nΔείτε τη συλλεκτική φωτογραφία του Βαγγέλη Μεϊμαράκη.\nΔιαβάστε ακόμα: Μεϊμαράκης: Θα μου γλείψεις τον...\nΒαγγέλης ΜεϊμαράκηςΜεϊμαράκης χωρίς μουστάκιμουστάκιΝομικήπιτσιρικάς


26/02/2020 - 11:39\nΕμείς, δεν είμαστε αριστεροί.\nΈβγαλε το «αριστερόμετρό» του ο συνάδελφος και φίλος μας, ευρωβουλευτής σήμερα και με τους δικούς μας αγώνες, Κώστας Αρβανίτης και δεν μας μέτρησε τόσο αριστερούς όσο το «Documento» και την «Εφημερίδα των Συντακτών».\nΦαίνεται, εμείς δεν νιώθουμε στο πετσί μας τη «νέα τάξη πραγμάτων» στον χώρο των media. Βλέπετε, στο εννιάμηνο του 2019, πήραμε διαφήμιση μόνο 4 χιλιάδες ευρώ από την Πειραιώς. Όταν άλλοι, που είναι πιο πολύ αριστεροί, έλαβαν... μόνο 53 χιλιάδες ευρώ. Στο εννιάμηνο! Για το 2020, επειδή είμαστε κακά παιδιά και αποκαλύπτουμε τις αμαρτίες Μεγάλου τις οποίες καμία αριστερή εφημερίδα δεν ακουμπά, η Πειραιώς απλώς μας μηδένισε το... budget.\nΦαίνεται, λοιπόν, ότι για τον επικεφαλής της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων του ΣΥΡΙΖΑ, εμείς είμαστε κάτι άλλο. Ανήκουμε στα media της διαπλοκής ή στα συστημικά μέσα ενημέρωσης που κρύβουν πίσω τους έναν «μπαμπά»-βαρόνο του Τύπου ή εκπροσωπούν έναν ολιγάρχη.\nΜάλλον, όταν η «F&M Voice» μπαίνει δυνατά στον χορό της αποκάλυψης του νεοδημοκρατικού σκανδάλου με τις ταυτότητες, δεν το κάνει για την προστασία του δημοσίου συμφέροντος και για την ενημέρωση του ελληνικού λαού. Τη... βάζουν οι ανταγωνιστές του Γ.Λ. και του Ματσούκη. Όταν αποκαλύπτεις συνεχώς στη αγορά και στην κοινωνία την «τραπεζοκρατία», την καρδιά του «παλιού συστήματος», τότε δεν ανήκεις καν στον προοδευτικό χώρο.\nΜιλάμε σήμερα κι εμείς, όπως ο κύριος Αρβανίτης, «χωρίς φιοριτούρες και περικοκλάδες». Απαιτούμε από την Ευρώπη την προστασία της ελευθεροτυπίας στην Ελλάδα. Γιατί δεν έχουμε να περιμένουμε τίποτα από το πολιτικο-οικονομικό και δικαστικό σύστημα της χώρας μας.\nΣυμφωνούμε με τον φίλο Κώστα. Η ελευθερία δεν χρειάζεται προσδιορισμούς. Επαυξάνουμε, μάλιστα, επισημαίνοντας ότι δεν χρειάζεται ούτε περιορισμούς. Γιατί εμείς -και όχι κάποιοι άλλοι- αντιμετωπίζουμε σήμερα αγωγή 500 χιλιάδων ευρώ από τον γνωστό και μη εξαιρετέο Κ. Φρουζή της Novartis. Εμείς αντιμετωπίζουμε σήμερα αγωγές 200 χιλιάδων από τον Βασίλη Μηλιώνη (τον συνέταιρο του Φλώρου, τον οποίο γνώρισε στην Αγία Πετρούπολη, όταν πουλούσαν τις εταιρείες τους, Hellas Power και Energa). Εμείς αντιμετωπίζουμε σήμερα αγωγή 100 χιλιάδων από την «εφοριακό του Παπαντωνίου».\nΘα έλθεις σε αυτές, αγαπητέ συνάδελφε, μάρτυρας υπεράσπισης της FMVoice;\nΥ.Γ. Ο κ. Πέτσας, πού είναι; Τελειώνει ο Φεβρουάριος. Πού είναι η ενίσχυση του Τύπου; Αυτός... πομπωδώς είχε δεσμευτεί ότι τον Φεβρουάριο θα ήταν έτοιμο και θα εγκρινόταν το νέο πλαίσιο για τη στήριξη των εφημερίδων.\nΔημοσιεύτηκε στην εφημερίδα Finance & Markets Voice, την Πέμπτη 20 Φεβρουαρίου 2020.\nΠερισσότερα σε αυτή την κατηγορία: « Στα προσφυγονήσια, τρώει ξύλο ο «σκληρός πυρήνας» της Ν.Δ.! Σύσκεψη στο Υπουργείο Υγείας »


Έκτο «τρίποντο» οι Παξοί, 3-0 το Περιβόλι - CorfuCorner.gr\nΈκτο «τρίποντο» οι Παξοί, 3-0 το Περιβόλι\nΟ ΑΟ Παξοί χθες Κυριακή (1/12) επέστρεψε στα νικηφόρα αποτελέσματα στο Πρωτάθλημα της Α1' Κατηγορίας ΕΠΣ Κέρκυρας, επικρατώντας εντός έδρας της Αναγέννησης Περιβολίου με το εμφατικό 3-0, στα πλαίσια της 10ης αγωνιστικής.\nΤο «συγκρότημα» του Γιώργου Τουρσουνίδη κατέκτησε το 6ο «τρίποντό» του σε 9 παιχνίδια, έχοντας κάνει και το ρεπό του, παραμένοντας στην (περίοπτη) 3η θέση του βαθμολογικού πίνακα.\nΑπό την άλλη πλευρά, οι Περιβολιάτες, παρά τις σημαντικές ελλείψεις που είχαν και παρά την τεράστια ταλαιπωρία που υπέστησαν κατά το «πήγαινε» στους Παξούς, κατάφεραν να αντέξουν για 67 λεπτά, αλλά κατόπιν «λύγισαν» στην ανωτερότητα των γηπεδούχων. Να σημειωθεί πως αυτή ήταν η πρώτη ήττα των «πρασινολεύκων» με τον Γιάννη Γκαμπέτα στον πάγκο τους.\nΤο σκορ στην αναμέτρηση που διεξήχθη στο Δημοτικό γήπεδο Παξών άνοιξε στο 67ο λεπτό, όταν μετά από σουτ του Ελιάν Φασλία, ο νεαρός τερματοφύλακας Κώστας Βάρελης απέκρουσε την μπάλα και ο επερχόμενος Θοδωρής Βαρότσης έκανε το 1-0 με πλασέ. Το 2-0 για τους «κιτρονόμαυρους» έγινε στο 76', με σουτ του Σπύρου Ρούση έξω από την μεγάλη περιοχή. Το τελικό 3-0 διαμορφώθηκε στο 90' με αυτογκόλ του Γιώργου Μίαρη.\nΠολύ καλή υπήρξε η διαιτησία του Κώστα Τόμπρου.


Το tekashi 6ix9ine μαρτυρεί ότι διέταξε τη δολοφονία του αρχηγού keef, ο meek mill προειδοποιεί ότι δεν θα γίνει διαδικτυακός gansta & apos; -->\nΤο Tekashi 6ix9ine μαρτυρεί ότι διέταξε τη δολοφονία του αρχηγού Keef, ο Meek Mill προειδοποιεί «Μην είσαι Internet Gansta»\nTekashi 6ix9ine καταθέτει σε ομοσπονδιακό δικαστήριο της Νέας Υόρκης εναντίον των συναδέλφων του στην συμμορία Bloods, και όχι μόνο παραδέχτηκε ότι διέταξε τη δολοφονία Αρχηγός Keef, αλλά η κοινότητα των ραπ αποκρίνεται σχετικά με την απόφασή του να συρρικνωθεί.\nΣύμφωνα με αναφορές από την αίθουσα του δικαστηρίου, ο 69 περιγράφει τον τρόπο με τον οποίο διέταξε το χτύπημα στον αρχιτέκτονα Keef. Κατέθεσε ότι πρόσφερε να πληρώσει 20.000 $ για τη δουλειά που πρέπει να γίνει. Όμως, ισχυρίζεται ότι μετά την αποτυχία της ανάλυσης μείωσε την τιμή στα 10.000 $.\nΠεριέγραψε επίσης το περιστατικό όπου απήχθη από μέλη της συμμορίας Nine Trey και ληστεύτηκε και ξυλοκοπήθηκε από μέλη του πληρώματος.\nΛέει ότι ο Antony 'Harv' Ellison απείλησε να τον σκοτώσει και τον έκανε να παραδώσει τα κοσμήματά του για να σώσει τη ζωή του. Εκείνη την εποχή, είχε την κοπέλα του να κατέβει και να δώσει στους απαγωγείς μια κρυφή μνήμη από διαμάντια.\nΦυσικά, η μαρτυρία του Tekashi ξεκίνησε μια τεράστια διαδικτυακή διαμαρτυρία σχετικά με την προσβολή στις αρχές.\nΟ ραπ σταρ Meek Mill πήγε στη δράση με μια προειδοποίηση για τη νέα καλλιέργεια ραπ των κοινωνικών μέσων.\n'69 ανεβαίνοντας στο ομοσπονδιακό δικαστήριο σήμερα παιδιά! Μήνυμα της ημέρας μην γίνετε γκάνγκστα στο Διαδίκτυο… γίνετε εσείς! # cloutisnottheroute… πάρτε χρήματα », έγραψε ο Meek.\nΟ Tekashi 69 βοηθά τους εισαγγελείς να καταδικάσουν μέλη της περιβόητης συμμορίας, με την ελπίδα να μειώσουν την ποινή φυλάκισης για την υπόθεσή του.\nΌπως αναφέραμε, ο Tekashi αν αντιμετωπίζει έως και τέσσερις δεκαετίες πίσω από τα κάγκελα, αλλά αν παραδώσει αρκετές πληροφορίες, ο δικαστής μπορεί να μειώσει δραστικά την ποινή του φυλάκισης.\nΑστέρια Ο Matt Damon δίνει ενημέρωση για τον καλύτερο φίλο Ben Affleck μετά την πρόσφατη υποτροπή: «Αυτός κάνει υπέροχα»\nΦωτογραφίες (Φωτογραφίες) Anastasia Bryzgalova\nΝέα Η Amber Rose επέστρεψε στο Ace of Diamonds μετά το τέλος του Strip Club Battle\nΑποκλειστικές Λεπτομέρειες Ο JR Smith συμφιλιώθηκε με την απομακρυσμένη σύζυγό του μετά από κατηγορίες εξαπάτησης της Candice Patton\nΑστέρια Μήπως ο Blake Shelton πρότεινε στον Gwen Stefani αυτά τα Χριστούγεννα;\nΔρ. Pimple Popper - Το μαύρο κεφάλι που «δεν μπορεί να σταματήσει, δεν θα σταματήσει!»\nΗ Miley Cyrus δείχνει το σώμα με μαγιό στην παραλία του Μαλιμπού\nΑυτό το αστέρι «RHOBH» μοιράστηκε ένα βραβείο επετείου δύο μήνες νωρίτερα


Άλλαξε ο… Μανωλάς | RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΆλλαξε ο…Μανωλάς κι έβαλε τα ρούχα του αλλιώς, φόρεσε δηλαδή επιτέλους τη φανέλα της Εθνικής. Δεν πάει πολύς καιρός από τότε που σημαίνοντα στελέχη του αντιπροσωπευτικού συγκροτήματος έβαζαν το χέρι τους στη φωτιά ότι ο Μανωλάς δεν θα γινόταν ποτέ στη ζωή του διεθνής!\nΔεν υπήρχαν ποτέ αμφιβολίες για την αξία του. Από τότε που ξεκίνησε να παίρνει συμμετοχές με την ΑΕΚ, στα 18 του, το παιδί είχε δείξει ότι έχει ταλέντο, ικανότητες και προοπτική. Ο χαρακτήρας του και η συμπεριφορά του ήταν το πρόβλημα.\nΌπως έχουν εκμυστηρευτεί παλιοί συμπαίκτες του στην Ένωση, ο Μανωλάς είχε απίστευτο τουπέ που έφτανε στα όρια της αναίδειας. Είχε γίνει θέμα συζήτησης μέσα στην Εθνική ότι, κάποια στιγμή που δεν είχε κληθεί για ένα σημαντικό ματς, έλεγε στα αποδυτήρια της ΑΕΚ ότι «χωρίς εμένα αυτοί θα φάνε τρία γκολ»! Και, όπως προαναφέραμε, υπήρξε σοβαρή σκέψη να κλείσει μια για πάντα η πόρτα της Εθνικής για τον Μανωλά, τουλάχιστον επί Σάντος.\nΤο καλοκαίρι ο Μανωλάς πήγε στον Ολυμπιακό. Είχε κι εκεί προβλήματα στην αρχή, δεν είχε καλές σχέσεις με συμπαίκτες του, χαριτολογόντας κάποιοι έλεγαν ότι υπάρχει στην ομάδα «κλίκα Μανωλά». Αυτός κι ο εαυτός του!\nΆνθρωποι που πρέπει, από το περιβάλλον του και την ομάδα του, τον έπιασαν, του μίλησαν, τον συμβούλευσαν και τον άλλαξαν. Η μονιμοποίησή του στην ενδεκάδα του Ολυμπιακού και οι καλές εμφανίσεις του έχουν παίξει σοβαρό ρόλο στη γενικότερη μεταβολή συμπεριφοράς. Τα μυαλά έχουν αρχίσει να μπαίνουν στο κεφάλι και το νερό στο αυλάκι. Ο Μανωλάς βασικός στον Ολυμπιακό, ο Μανωλάς στην Εθνική κι αν συνεχίσει έτσι το επόμενο επεισόδιο στην καριέρα του θα τιτλοφορείται «ο Μανωλάς σε μεγάλη ομάδα του εξωτερικού».\nΠροηγούμενο άρθροΝon paper προαναγγέλλει εξελίξεις στην κεντροδεξιά\nΕπόμενο άρθροΤο σύνδρομο του Δον Κιχώτη


Το όνειρο του Νίκου Μουτσινά με την Ιωάννα Τούνη - YourTipster.gr\nΤο όνειρο του Νίκου Μουτσινά με την Ιωάννα Τούνη\nΜια λευκή κουζίνα, λίγα ρούχα, λίγος Αλεξάνδρου και πολλά ακόμη\n12/04/2022 by YOURTIPSTER TEAM\n«Είδα διάφορα όνειρα. Μέσα σ’όλα, είδα ότι ήμουν σε ένα σπίτι δικό μου αλλά δεν ήταν δικό μου. Ήμουν εκεί, είχα ωραία κουζίνα, όλα λευκά και ένα πλυντήριο πιάτων. Κάπως όπως έμπαινες στην κουζίνα ήταν στενός ο πάγκος. Και με ποιον ήμουν; Εγώ με την Ιωάννα Τούνη. Δε φορούσαμε τίποτα. Εγώ ήμουν σαν τον Αλεξάνδρου».\n«Προσπαθούσαμε να καταλάβουμε οι δύο κολλητές πώς θα βάλουμε μπρος το πλυντήριο πιάτων. Κάποια στιγμή φεύγω, ημίγυμνος, να πάω σε άλλο χώρο και μου έκανε πλάκα η κολλητή μου η Τούνη ότι “πατάω τα κουμπιά”. Και ξαφνικά πήγε να γίνει η έκρηξη και να γίνουμε ένα και ξύπνησα. Πλυντήριο δεν βάλαμε». Δες το απόσπασμα:\nTags: Δημήτρης Αλεξάνδρου, Ιωάννα Τούνη, Νίκος Μουτσινάς\nΔημήτρης VS Νίκος – Ποιoς ξέρει καλύτερα τους στίχους των τραγουδιών;\nΟ Δημήτρης Ουγγαρέζος καταφέρνει να ταράξει τον Νίκο με κάθε πιθανό και απίθανο τρόπο που υπάρχει!\nΟ Τριαντάφυλλος στην Αννίτα Πάνια: «Θα πάμε απέναντι από τον Μουτσινά, να τον πετσοκόψουμε για να βάλει μυαλό»\n«Το survivor μου έφτιαξε την καριέρα. Μερικοί παίκτες νόμιζαν ότι πήγαμε στους Ολυμπιακούς Αγώνες»\nΓιώργος Ταλάντσεβ: «Θέλω να κερδίσει η Μαίη – Έχει “τραβήξει κουπί” στη ζωή της»\n«Μοναδική εμπειρία το Survivor – Πήγα γιατί βαρέθηκα τη ρουτίνα και γιατί μου έλειπε ο ανταγωνισμός»\nΝίκος Μουτσινάς: «Αυτοπροσδιορίζομαι ως gay εννοείται, είχα σχέσεις με γυναίκες και περισσότερες με άνδρες»\nΟ Νίκος Μουτσινάς σε μία αποκαλυπτική συνέντευξη μιλά για το coming out και τη δική του εμπειρία όταν μίλησε για πρώτη φορά στους γονείς του\nΒρισηίδα Ανδριώτου: «Στο Survivor χρησιμοποιούσα την φωνή μου ως όπλο – Πήγα για να δείξω την προσωπικότητά μου»\n«Στο Survivor κατάφερα να ξεχωρίσω τους “ρόλους” από την πραγματικό χαρακτήρα κάθε παίκτη»\nΙωάννα Τούνη: Η απάντησή της στις φήμες\nΧώρισαν με τον Δημήτρη Αλεξάνδρου; Το Σαββατοκύριακο ξεχωριστά και οι καλοθελητές


Fresh Line ΔΗΜΗΤΡΑ Κεραλοιφή Ανακούφισης|Naturalclick\nμε βιολογικό ελαιόλαδο, κερί μέλισσας & βαλσαμόχορτο\nFresh Line Δήμητρα Καταπραϋντική &...\nΗ συνταγή είναι χωρίς νερό, έχει ποσοστό φυσικότητας 99%, ενώ περιέχει ένα συνδυασμό από πλούσια φυτικά λάδια και βιολογικά βούτυρα που δημιουργούν ένα προστατευτικό φράγμα.\nΤα φυτικά έλαια και βούτυρα θρέφουν σε βάθος και ενυδατώνουν το δέρμα ενώ παράλληλα διευκολύνουν τη διείσδυση των θεραπευτικών βοτανικών συστατικών.\nΕμπλουτισμένο με εκχυλίσματα από βρώμη, καλέντουλα, σαμπούκο και εχινάκεια που έχουν επουλωτική δράση και ανακουφίζουν από τα συμπτώματα του κνησμού, της ερυθρότητα και τις ενοχλήσεις.\nΚλινικές μελέτες υποστηρίζουν την παραδοσιακή τοπική θεραπεία του βαλσαμόχορτου για τα μολυσμένα τραύματα και τις κακώσεις του δέρματος από εκζέματα. Καλύπτει πολλαπλές ανάγκες του ερεθισμένου δέρματος που οφείλονται στην αντιφλεγμονώδη, αντιβακτηριακή και στυπτική του δράση.\nΟκτώ βιολογικά Κρητικά βότανα εμβαπτίζονται για ένα μήνα σε ένα μείγμα από φυτικά έλαια (βιολογικό ελαιόλαδο, βιολογικό αμυγδαλέλαιο, σιτέλαιο, λάδι νυχτολούλουδου, λάδι μποράγκο) και βιολογικό βούτυρο καριτέ, όπου εκχυλίζουν τις θεραπευτικές τους ιδιότητες προσφέροντας ενυδάτωση, ελαστικότητα και προστασία από τις περιβαλλοντικές επιθέσεις.\nΧΡΗΣΗ: Απλώστε στην ερεθισμένη περιοχή, σε καθαρή και στεγνή επιδερμίδα. Αφήστε να απορροφηθεί πριν φορέσετε ρούχα. Επαναλάβετε ανάλογα με τις ανάγκες. Χρήση εξωτερική. Αποφύγετε την επαφή με τα μάτια.\nΈκζεμα, Ξηρή-Αφυδατωμένη, Κοκκινίλες-Ερεθισμοί, Ευαίσθητο Δερμα\nΜελισσοκέρι, λάδι μποράγκο, Λάδι ελιάς, Εχινάκεια, Ηλίανθος, Βαλσαμέλαιο, Πρωτεΐνες σίτου, Καλέντουλα, Βούτυρο καριτέ, Βρώμη, Αμύγδαλο, Νυχτολούλουδο\nΚεραλοιφές, Κρέμες Προσώπου


H Elizabeth Debicki δηλώνει "τρομοκρατημένη" που θα υποδυθεί την πριγκίπισσα Diana\nΗ ηθοποιός θα ενσαρκώσει την πριγκίπισσα Diana στον 5ο και 6ο κύκλο του The Crown.\nΗ τέταρτη σεζόν της σειράς "The Crown" έκανε πρεμιέρα στα τέλη του περασμένου έτους, αλλά υπάρχουν ήδη πληροφορίες για τον πέμπτο και έκτο κύκλο.\nΗ ηθοποιός από την Αυστραλία, Elizabeth Debicki (The Great Gatsby, Tenet) θα υποδυθεί την πριγκίπισσα Νταϊάνα στους δύο τελευταίους κύκλους του "The Crown", ακολουθώντας τα βήματα της νεοεμφανιζόμενης Emma Corrin, η οποία ενσάρκωσε την πριγκίπισσα της Ουαλίας στη σειρά, στην τέταρτη σεζόν.\n"Το πνεύμα της πριγκίπισσας Νταϊάνα, τα λόγια της και οι πράξεις της ζουν στις καρδιές τόσων πολλών. Είναι αληθινό προνόμιο και τιμή μου να συμμετέχω σε αυτήν την έξοχη σειρά, η οποία με έχει καθηλώσει απολύτως από το πρώτο επεισόδιο" ανέφερε η Debicki σε δήλωσή της.\nΩστόσο παραδέχτηκε ότι είναι "τρομοκρατημένη" που θα υποδυθεί ένα σύμβολο της βασιλικής οικογένειας του Ηνωμένου Βασιλείου.\n"Είναι ένας ονειρικός ρόλος. Είναι τόσο αξιοθαύμαστη ανθρώπινη ύπαρξη και εξακολουθεί να ζει στις καρδιές τόσων ανθρώπων" τόνισε σε δηλώσεις στην εφημερίδα Mirror. "Είμαι συγκλονισμένη, τρομοκρατημένη και ενθουσιασμένη. Ανυπομονώ να ξεκινήσω" πρόσθεσε.\n"Είναι σαν ένα σύμβολο — σαν ένα μαγικό άτομο" είπε η ηθοποιός στο περιοδικό Gotham. "Αρχίζω να καταλαβαίνω πιο καλά πώς υπήρχε και εξακολουθεί να υπάρχει πολύ βαθιά στη συλλογική συνείδηση" σημείωσε. "Θυμάμαι να βλέπω το πρόσωπό της στα περιοδικά. Η μητέρα μου την ήξερε περισσότερο, όπως νομίζω πολλές γυναίκες κοντά στην ηλικία της. Την παρακολουθούσε πολύ στενά γιατί αντιπροσώπευε κάτι εξαιρετικά ανθρώπινο και εξαιρετικά συμβολικό" τόνισε.\nΔιάβασε επίσης: Elizabeth Debicki | Όσα πρέπει να ξέρεις για την ηθοποιό που θα υποδυθεί την Lady D\nΠηγή: ΑΠΕ-ΜΠΕ / φωτογραφία: Abaca / www.visualhellas.gr\nΠΡΙΓΚΙΠΙΣΣΑ DIANA THE CROWN ELIZABETH DEBICKI\nΗ τραγουδίστρια πέθανε ξαφνικά, σε ηλικία 76 ετών. Έφυγε από τη ζωή η Mary Wilson των Supremes


09-09-2016: Διανομή Επιπλέον Αποθέματος για τα Κέντρα Διανομής\nΔιανομή Επιπλέον Αποθέματος για τα Κέντρα Διανομής\nΑπό σήμερα 09-09-2016 ξεκινά η συσκευασία και διανομή των παραγγελιών Επιπλέον Αποθέματος για τα Κέντρα Διανομής για τα οποία διαπιστώθηκε ότι δε διαθέτουν επαρκή αριθμό αντιτύπων στο απόθεμά τους προκειμένου να καλύψουν το σύνολο των Συμπληρωματικών Παραγγελιών. Η διανομή αναμένεται να ολοκληρωθεί εντός 1 εβδομάδας.\nΜετά τη συσκευασία των παραγγελιών και συγκεκριμένα όταν κοπεί Δελτίο Αποστολής οι παραγγελίες εμφανίζονται στη σελίδα των Κέντρων Διανομής και συγκεκριμένα στις καρτέλες «Επιβεβαίωση Παραλαβής» και «Καταμέτρηση Αντιτύπων», menu «Παραλαβή».\nΜετά την παραλαβή του Επιπλέον Αποθέματοςαπό τα Κέντρα Διανομής θα πρέπει:\nΝα επιβεβαιώνεται άμεσα η παραλαβή του στην καρτέλα «Επιβεβαίωση Παραλαβής» και να συμπληρώνεται αναλόγως η καρτέλα «Καταμέτρηση Αντιτύπων».\nΈπειτα και σε συνεννόηση με τις Σχολικές Μονάδες για τις οποίες εκκρεμούσε παράδοση βιβλίων των Συμπληρωματικών Παραγγελιών τους, να γίνεται παράδοση των σχετικών βιβλίων προκειμένου να ολοκληρωθεί η παράδοση της Συμπληρωματικής Παραγγελίας τους.\nΜετά την παράδοση των βιβλίων από τα Κέντρα Διανομής στις Σχολικές Μονάδες θα πρέπει:\nΝα επιβεβαιώνεται η παράδοσή τους από τα Κέντρα Διανομής και συγκεκριμένα στην καρτέλα «Συμπληρωματικές Παραγγελίες», σύμφωνα με τις εκεί αναγραφόμενες οδηγίες.


Φόρμα Κρατήσεων Ενοικίασης\nΚατηγορία Αυτοκινήτου Μικρό Μεσαίο Jeep Μεγάλο\nΜικρό αλλά δυναμικό\nΤο Fiat Panda Dynamic 1.2 είναι ένα ευρύχωρο και οικονομικό μικρό αυτοκίνητο 5 θέσεων, 1242 κυβικών με χώρο αποσκευών 206 λίτρων. Διαθέτει υδραυλικό τιμόνι, abs, μπροστινά airbag, κλιματισμό, ηλεκτρικούς καθρέπτες, κεντρικό κλείδωμα, ηλεκτρικά παράθυρα και cd player.\nΒενζίνη Συμβατικό 1200 cc 5\nΤο πρακτικό και οικονομικό μικρό της Fiat των 1200 κυβικών και 5 θέσεων διαθέτει υδραυλικό τιμόνι, μπροστινά airbag, ηλεκτρικούς καθρέπτες, κεντρικό κλείδωμα, ηλεκτρικά παράθυρα, κλιματισμό, cd player, abs, immobilizer.\nΤο Fiat Grande Punto είναι ένα δυναμικό και ευκίνητο 5θέσιο αυτοκίντητο ιδανικό για ταξίδια. Διαθέτει υδραυλικό τιμόνι, μπροστινά airbag, ηλεκτρικούς καθρέπτες, κεντρικό κλείδωμα, ηλεκτρικά παράθυρα, κλιματισμό, cd player, abs, immobilizer.\nΒενζίνη Συμβατικό 1400 cc 3\nΈνα από τα πιο δημοφιλή οικογενειακά αυτοκίνητα με ευέλικτη 5θέσια καμπίνα και όμορφη σχεδίαση. Με υδραυλικό τιμόνι, μπροστινά airbag, ηλεκτρικούς καθρέπτες, ηλεκτρικά παράθυρα, κεντρικό κλείδωμα, κλιματισμό, cd player, abs, immobilizer.\nΒενζίνη Συμβατικό 1600 cc 5\nΜεγάλη άνεση χώρων και δυνατές επιδόσεις χαρακτηρίζουν το 6αθέσιο, 2000 κυβικών Kia Carens. Εξοπλισμένο με υδραυλικό τιμόνι, airbags, ηλεκτρικούς καθρέπτες, κεντρικό κλείδωμα, ηλεκτρικά παράθυρα, κλιματισμό, cd player, abs, immobilizer.\nΒενζίνη Συμβατικό 2000 cc 5\nΤο Seat Cordoba 1400 κυβικών είναι το διαχρονικό μοντέλο που μπορείτε να εμπιστευτείτε για κάθε είδους μετακίνηση. Με 5 θέσεις, δυνατό και ευρύχωρο, διαθέτει υδραυλικό τιμόνι, airbags, ηλεκτρικούς καθρέπτες, κεντρικό κλείδωμα, ηλεκτρικά παράθυρα, κλιματισμό, cd player, abs, immobilizer.\nΒενζίνη Αυτόματο 1400 cc 5\nΕυελιξία και χωρητκότητα\nΤο αξιόπιστο μικρομεσαίο της Hyundai προσφέρει ευελιξία στην μετακίνηση με φιλική οδηγική συμπεριφορά και αρκετά μεγάλους χώρους. Διαθέτει υδραυλικό τιμόνι, airbags, ηλεκτρικούς καθρέπτες, κεντρικό κλείδωμα, ηλεκτρικά παράθυρα, κλιματισμό, cd player, abs, immobilizer.\nΒενζίνη Συμβατικό 1400 cc 5\nStation Wagon με στυλ\nΤο Station Wagon της Fiat 5 θέσεων, προσφέρει μεγάλο χώρο αποσκευών για μεταφορές αλλά και για ένα άνετο ταξίδι. Διαθέτει υδραυλικό τιμόνι, airbag, ηλεκτρικούς καθρέπτες, κεντρικό κλείδωμα, ηλεκτρικά παράθυρα, κλιματισμό, cd player, abs, immobilizer.\nΤο Suzuki Grand Vitara με 5 θέσεις, εγγυάται δυναμικές μετακινήσεις ακόμα και σε δύσκολες συνθήκες. Διαθέτει υδραυλικό τιμόνι, airbags, ηλεκτρικούς καθρέπτες, ηλεκτρικά καθίσματα, κεντρικό κλείδωμα, ηλεκτρικά παράθυρα, κλιματισμό, cd player, abs, immobilizer, Navigation system, Cruise control και Bluetooth.\nΒενζίνη Αυτόματο 2000 cc 5\n♦ Μεγάλο στόλο οχημάτων με ευρεία γκάμα επιλογών που εξυπηρετεί τις ανάγκες ιδιωτών και εταιριών\n♦ Ασφαλή στόλο αυτοκινήτων που συντηρούνται σωστά και συστηματικά, με μέσο όρο ηλικίας που δεν ξεπερνά τα 4 χρόνια\n♦ Προνομιακές τιμές για εταιρίες\n♦ Δυνατότητα παροχής συσκευής πλοήγησης\n♦ Εξειδικευμένες πρόσθετες υπηρεσίες για τους πελάτες όπως παιδικό κάθισμα, navigation system και μπάρες οροφής\n♦ Οδική βοήθεια όλο το 24ωρο σε περίπτωση ατυχήματος ή βλάβης και άμεση αντικατάσταση του αυτοκινήτου\n♦ Μεταφορά προς και από το Διεθνή αερολιμένα Αθηνών Ελευθέριο Βενιζέλο με την συνοδεία έμπειρου οδηγού μας\n• Δεν επιτρέπεται η μεταφορά των αυτοκινήτων της Marka Rent εκτός των συνόρων της Ελλάδας


Δευτέρα, 24 Ιούνιος 2019 12:23\nΆλλωστε, κατέχοντας ηγετικό ρόλο στον κλάδο, πρωτοστατεί στην αναδιάρθρωση του πρωτογενούς τομέα, από μια οικονομική δραστηριότητα των επιδοτήσεων σε ένα ανταγωνιστικό τομέα παραγωγής προϊόντων υψηλής προστιθέμενης αξίας.\nΤην ίδια ώρα διασφαλίζει εκατοντάδες θέσεις εργασίας οι οποίες αποτελούν το πιο ισχυρό δίκτυ προστασίας για την κοινωνία μας.\n«Η υποστήριξη της υγιούς επιχειρηματικότητας, ειδικά στον πρωτογενή τομέα και ακόμα πιο συγκεκριμένα στα συνεταιριστικά σχήματα είναι η κύρια διέξοδος για να ξεπεράσει η χώρα μας την κρίση. Τα Γιάννενα και η Ήπειρος μπορούν να αποτελέσουν τον 'πιλότο' για την επιτυχημένη εφαρμογή της συνεταιριστικής επιχειρηματικότητας με την 'Πίνδο' να δείχνει το μοντέλο που πρέπει να ακολουθηθεί σε ολόκληρη τη χώρα. Είμαστε τυχεροί που μεγάλες παραγωγικές εταιρίες δραστηριοποιούνται στην περιοχή μας και αποτελούν πυλώνες οικονομικής σταθερότητας και ανάπτυξης, προσφέροντας, μεταξύ άλλων, ποιοτικές θέσεις εργασίας. Για να συνεχίσουν όμως να το κάνουν αυτό χρειάζονται πολιτικές φιλικές προς το 'επιχειρείν' και τους ανθρώπους της παραγωγής, οι οποίοι στήριξαν και στηρίζουν την οικονομία της χώρας στις πιο δύσκολες στιγμές της. Το Κίνημα Αλλαγής έχει παραδοσιακούς δεσμούς με τους ανθρώπους του μόχθου, τις υγιείς συνεταιριστικές επιχειρήσεις και τον κλάδο της παραγωγής. Γι' αυτό στο πρόγραμμα του υπάρχουν ξεκάθαρες προβλέψεις για τη στήριξη και την ενίσχυσή τους, διότι πιστεύει ειλικρινά ότι με αυτόν τον τρόπο το κράτος στηρίζει την πραγματική οικονομία της χώρας», δήλωσε μετά το τέλος των συναντήσεών του ο κ. Μανταλόβας.


Δήμος Πυλαίας Χορτιάτη - Δ.Ε.Υ.Α. Πυλαίας - Χορτιάτη: Οι μαθητές ζωγραφίζουν για το νερό!\nΔ.Ε.Υ.Α. Πυλαίας - Χορτιάτη: Οι μαθητές ζωγραφίζουν για το νερό!\nΤους μαθητές που συμμετείχαν στους διαγωνισμούς ζωγραφικής και αφίσας με θέμα το νερό θα βραβεύσει η Δ.Ε.Υ.Α. Πυλαίας Χορτιάτη σε εκδήλωση που θα πραγματοποιηθεί τη Δευτέρα 30 Ιανουαρίου 2012, στις 6:30 το απόγευμα, στο κλειστό Δημοτικό γυμναστήριο της Δ.Κ. Ασβεστοχωρίου.\nΣτην εκδήλωση θα βραβευθούν 363 μαθητές των τριών μεγαλύτερων τάξεων των Δημοτικών σχολείων και 311 μαθητές Γυμνασίων, που ανταποκρίθηκαν στο κάλεσμα της Δ.Ε.Υ.Α. και ζωγραφίζοντας, έστειλαν το δικό τους οικολογικό μήνυμα για την εξάντληση του πόσιμου νερού.\nΣτους ‘μικρούς καλλιτέχνες’ θα απονεμηθούν Έπαινοι Συμμετοχής, ενώ θα βραβευθούν τα έξι έργα που διακρίθηκαν, καθώς και όλα τα σχολεία για τη συμμετοχή και τη συνεργασία τους. Τα σχολεία, μάλιστα, των δύο πρώτων νικητών των διαγωνισμών θα παραλάβουν και ένα εκπαιδευτικό δώρο, ιδιαίτερα χρήσιμο για τους μαθητές τους.\nΟι δύο διαγωνισμοί πραγματοποιήθηκαν στο πλαίσιο της καμπάνιας με τίτλο: «Ταράζουμε τα νερά στα σχολεία και το Δήμο μας και ζωγραφίζουμε για το νερό, γιατί κάθε σταγόνα είναι πολύτιμη!», που διοργανώνει κατά το σχολικό έτος 2011 – 2012 η Δημοτική Επιχείρηση, και έχει ως στόχο να συμβάλλει στην ευαισθητοποίηση των μαθητών στο θέμα της εξάντλησης του νερού και να ενθαρρύνει τη σωστή χρήση για την εξοικονόμησή του.\nΠερισσότερες πληροφορίες στο: www.deyahortiati.gr\nΔ.Ε.Υ.Α. Πυλαίας - Χορτιάτη: Οι μαθητές ζωγραφίζουν για το νερό!.pdf ( pdf 127 KB)


Ράλλης: «Δεν καταλαβαίνω πως το ν’ αθλείσαι είναι ενάντια στην υγεία»\nΔιαβάστε αναλυτικά παρακάτω την ανάρτηση του προπονητή μπάσκετ του ΟΦΗ\nΠρο ολίγου, ανακοινώθηκε από την κυβέρνηση πως εκτός άλλων και ο ομαδικός αθλητισμός θα παραμείνει ανενεργά μέχρι και την 7η ημέρα του Ιανουαρίου 2021.\nΣτο άκουσμα αυτό, αρκετοί προπονητές για ακόμα μια φορά διερωτήθηκαν για ποιον λόγω ο αθλητισμός είναι ενάντια στην υγεία. Μέσα σε αυτούς και ο τεχνικός του ΟΦΗ, Βασίλης Ράλλης, ο οποίος «ξέσπασε» στο προσωπικό του προφίλ σε μέσω κοινωνικής δικτύωσης.\nΟ προπονητής της ομάδας της Κρήτης, αναρωτιέται και καταγράφει τους προβληματισμούς του, ενώ ζητάει απάντηση και από κάποιον υπεύθυνο σε διάφορα ερωτήματα, όπως και το γιατί αν αθλείσαι είναι ενάντια στην υγεία.\n«Τι σας ενοχλεί και γιατί δεν μπορούν να ανοίξουν τα γήπεδα για να κάνουν προπόνηση οι αθλητές των εθνικών κατηγοριών, δεν μπορώ να το καταλάβω ειλικρινά. Μιλάμε για προπόνηση, όχι για αγώνες. Όχι για μετακινήσεις. Με αυστηρά πρωτόκολλα, χωρίς συνωστισμό, όπως πριν και κάθε έλεγχο που χρειάζεται. Μιλάμε για ημιεπαγγελματικό αθλητισμό. Μπορεί κάποιος υπεύθυνος, κάποιος επιστήμονας να βγει και να μας αποδείξει ότι αυτό είναι λάθος; Ότι θα επιβαρυνθεί έτσι το σύστημα υγείας; Υπάρχει άλλη χώρα στην Ευρώπη που απαγορεύεται να αθλείσαι; Που απαγορεύουν στους επαγγελματίες αθλητές να αθλούνται; Ερώτηση κάνω, δεν ξέρω. Μπορεί κάποιος να μας απαντήσει υπεύθυνα και εμπεριστατωμένα; Λευτέρη; Ακούει κανεις;Καταλαβαίνω τον προβληματισμό και ότι είναι κάτι χωρίς προηγούμενο, δεν καταλαβαίνω πως το να αθλείσαι είναι ενάντια στην υγεια».\nΟι ευχές του Πόρου στον Βασίλη Ράλλη και στην σύζυγο του για τον ερχομό του υιού τους!


Οργάνωση Ντουλάπας | yellowday blog\nΟργανώστε τη ντουλάπα σας!\nΑν και στη δική σας ντουλάπα επικρατεί ένας πανικός με τα ρούχα σας στοιβαγμένα σε γωνιές που ούτε εσείς ξέρατε ότι υπάρχουν, ήρθε η ώρα να οργανωθείτε με τη βοήθεια του yellowday…\nΤο καλοκαίρι πέρασε, ο χειμώνας έρχεται/ήρθε, οπότε (αν δεν το έχετε κάνει ακόμα) ξεχωρίστε τα καλοκαιρινά από τα χειμερινά σας ρούχα. Κρύψτε στο πατάρι τα καλοκαιρινά, και δοκιμάστε όλα τα χειμερινά σας. Ζητήστε από φίλους και φίλες να κάνουν το ίδιο, και ό,τι ρούχα δε σας κάνουν ή τα έχετε βαρεθεί κάντε ένα bazaar ανταλλαγής. Έτσι θα αποκτήσετε ολοκαίνουρια γκαρνταρόμπα χωρίς κανένα έξοδο!\nΕπί της ουσίας, αδειάστε τη ντουλάπα σας και χωρίστε τα ρούχα σε τρεις κατηγορίες:\nΑυτά που κρατάμε (τα φοράμε αυτή την περίοδο, είναι κλασικά ρούχα που φοράμε όλο το χρόνο κλπ.)\nΑυτά που θα δωρίσουμε/ανταλλάξουμε (ότι δεν έχουμε φορέσει εδώ και 2 ή περισσότερα χρόνια, είτε επειδή δεν μας κάνουν είτε επειδή δεν ταιριάζουν πια στο στυλ μας)\nΑφού καθαρίσετε και το τελευταίο συρτάρι, βαλτε αρωματικά/αντισκωριακά παντού για να δώσουν άρωμα φρεσκάδας μέχρι να την ξαναγεμίσετε.\nΤοποθετήστε τα ρούχα στη ντουλάπα\nΤοποθετήστε τα ρούχα στη ντουλάπα εκ νέου. Δημιουργήστε χώρο μέσα στη ντουλάπα αφαιρώντας τα κουτιά αποθήκευσης που πιθανότητα να έχετε και τοποθετήστε τα είτε πάνω από την κύρια ντουλάπα, είτε κάτω από το κρεβάτι σας.\nΞεχωρίστε τα ρούχα της δουλειάς από τα ρούχα που φοράτε στη βόλτα ή στο γυμναστήριο και τοποθετήστε αυτά που χρησιμοποιείτε συχνά σε εύκολη θέση. Τα ρούχα που χρησιμοποιείτε σπάνια, όπως φορέματα ή κουστούμια για γάμους και βαφτίσεις, καλύτερα να τα έχετε αποθηκευμένα στο πίσω μέρος της ντουλάπας.\nΚρατήστε τα ρούχα που φοράτε συχνότερα σε σημείο που ανοιγοκλείνετε συνεχώς και που δεν θα αλλοιώνουν το γύρω στήσιμο που έχετε κάνει, ενώ ό,τι φοράτε περισσότερο αποθηκεύστε το σε χαμηλότερα σημεία μέσα στην ντουλάπα.\nΧωρίστε τέλος τα ρούχα που κρατήσατε ανά είδος ή χρωματικά. Κάνοντας αυτόν τον διαχωρισμό κρατάτε μια τάξη και αρμονία στην ντουλάπα σας και τα βρίσκεται ευκολότερα.\nΤα αξεσουάρ μέσα στη ντουλάπα\nΜαντίλια, ζώνες, τσάντες, κασκόλ, γάντια, σκουφιά, γραβάτες! Χρησιμοποιήστε κρίκους από κουρτίνα μπάνιου και τοποθετήστε τους στο οριζόντιο μέρος μιας ξύλινης κρεμάστρας.\nΤις μικρές σας τσάντες μπορείτε να τις κρεμάσετε σε γάντζους. Τοποθετήστε τα κολιέ και τα μπιζού σας είτε σε μεταλλικό πάνελ με γαντζάκια είτε σε θήκη που κρεμιέται με πολλές μικρές τσέπες. Οργανώστε ακόμα και τα εσώρουχα στα συρτάρια σας με διαχωριστικά πλέγματα και μετατρέψτε τη ντουλάπα σας σε ένα μικρό κατάστημα ενδυμάτων.\n1. Ξύλινες κρεμάστρες: Χρησιμοποιούνται για σακάκια, κουστούμια, παντελόνια και δερμάτινα μπουφάν για να μην χαλάει ο φόρμα του ρούχου και για να κρατούν καλά το βάρος του.\n2. Πλαστικές κρεμάστρες: Χρησιμοποιούνται για πουκάμισα κυρίως ή για μπλουζάκια με κουμπιά.\n3. Υφασμάτινες κρεμάστρες: Χρησιμοποιούνται για ευαίσθητα υφάσματα που θέλουν ιδιαίτερη φροντίδα.\nΠροσοχή: Κρεμάστε όλα σας τα ρούχα με τον γάντζο της κρεμάστρας να γυρνά προς εσάς. Κάθε φορά που θα ξαναβάζετε ένα καθαρό ρούχο στην ντουλάπα σας κρεμάστε το με τον γάντζο να κοιτάει προς τα μέσα.\nΌταν θα έρθει η στιγμή να αλλάξετε τα ρούχα με αυτά άλλης εποχής ξεχωρίστε όσα είναι με τον γάντζο προς τα έξω, αυτά δε θα τα φορέσατε καθόλου ή ελάχιστα. Αν υπάρχουν αρκετά τέτοια ρούχα, ή αποθηκεύστε τα ή μεταποιήστε τα ή χαρίστε τα.\nΑν είναι μικρό το δωμάτιό σας, δοκιμάστε να βάλετε τη συρταριέρα σας μέσα στην ντουλάπα (αν χωράει φυσικά). Έτσι θα γλυτώσετε χώρο από το δωμάτιο και θα έχετε οργανωμένο, με συρτάρια και με μια μεγάλη οριζόντια επιφάνεια, χώρο.\nΤα ρούχα εκτός εποχής αποθηκεύστε τα σε κουτιά με ταμπέλες, χωρισμένα ανά είδος. Δωρίστε ότι δεν χρησιμοποιείτε ή μεταποιήστε το για να το ξαναχρησιμοποιήσετε. Μην αγοράζετε επιπλέον κουτιά αποθήκευσης από αυτά που θα σας χρειαστούν και μη βάζετε φορεμένα ρούχα ξανά μέσα στην ντουλάπα, θα αλλοιωθεί η φρεσκάδα των καθαρών ρούχων που δεν έχετε φορέσει.\nΤέλος, μην τοποθετείτε τίποτα άλλο στην ντουλάπα σας εκτός από ρούχα, παπούτσια και αξεσουάρ.\nΜε όλα αυτά θα καταφέρετε να κερδίσετε πολύτιμο χρόνο από την πρωινή διαδικασία προετοιμασίας. Για extra χρόνο, προσπάθησε να επιλέγεις τα ρούχα σου για τη δουλειά από το προηγούμενο βράδυ. Αυτά τα 10 λεπτά που θα κερδίσεις το πρωί, μπορείς να τα αφιερώσεις σε επιπλέον ύπνο ή σε ένα απολαυστικό πρωινό.\nΑφού τα κάνετε όλα αυτά, προσπαθήστε να μην επιτρέψετε ξανά το χάος να επικρατήσει στη ζωή σας! Πολύ απλά, βάζετε τα ρούχα στην ίδια θέση από όπου τα πήρατε και δε θα χρειαστεί να διαθέσετε πολύτιμο χρόνο για την ντουλάπα σας και μόνο, πότε ξανά!\nΚαι τώρα που οι ντουλάπες σας απέχτησαν εκείνο τον έξτρα χώρο που πάντα χρειαζόσασταν, επισκεφτείτε το yellowday και βρείτε μοναδικές προσφορές για μερικά από τα μεγαλύτερα brands στο χώρο της ένδυσης ώστε να τις ξαναγεμίσετε!


Νίκος Χαριτωνίδης. Πρόλογος - PDF\nDownload "Νίκος Χαριτωνίδης. Πρόλογος"\n1 Πρόλογος Τα νωπά ψάρια είναι ιδιόµορφα προϊόντα, λόγω του µεγάλου βαθµού ευπάθειας και της µικρής διάρκειας ζωής τους. Τα χαρακτηριστικά αυτά, αυξάνουν κατά πολύ τις πιθανότητες, το προϊόν να φθάσει ακατάλληλο στο καταναλωτή και οι εταιρείες που το εµπορεύονται και το διακινούν να υφίστανται οικονοµικές απώλειες. Η ζήτηση βαίνει συνεχώς αυξανόµενη, όπως άλλωστε για όλα τα φρέσκα προϊόντα. Η σύγχρονη Ιατρική συνιστά τα ψάρια σαν ένα από τα υγιεινότερα διατροφικά µέσα. Από την άλλη πλευρά όµως, οι ποσότητες των θαλασσίων αλιευµάτων περιορίζονται συνέχεια, γεγονός που αναγκάζει τα Κράτη να θέσουν την αλιεία σε κανονιστικό πλαίσιο, για τη προστασία του θαλάσσιου πλούτου. Οι τεχνητή παραγωγή αλιευµάτων µε ιχθυοκαλλιέργειες, οδήγησε τα τελευταία χρόνια στην υλοποίηση ακριβών επενδύσεων, µε τη προσδοκία να φέρουν φθηνό και ποιοτικό ψάρι στο πιάτο του καταναλωτή. Όλες αυτές οι δυσκολίες, οδηγούν στο συµπέρασµα, ότι είναι απόλυτα αναγκαίο, όλοι οι φορείς που ασχολούνται µε την αλίευση διακίνηση παραγωγή εµπορία και λιανική πώληση αλιευµάτων, να κατέχουν τις βασικές γνώσεις ορθής διακίνησης νωπών αλιευµάτων, ώστε οι απώλειες λόγω αλλοίωσης κατά τη ροή στην εφοδιαστική αλυσίδα να περιορίζονται στο ελάχιστο, οι καταναλωτές να απολαµβάνουν ποιοτικό και φθηνό προϊόν και οι επιχειρήσεις που ασχολούνται µε τα ψάρια να απολαµβάνουν κέρδη. Οι κανόνες της ψυκτικής αλυσίδας και ειδικότερα η θερµοκρασία είναι ο κυριότερος παράγοντας διασφάλισης ποιότητας στα νωπά ψάρια. Εδώ στη κυριολεξία, και η παραµικρή παράβαση, έχει επίπτωση στο προϊόν. Η εφαρµογή απλών κανόνων «θωρακίζει» το προϊόν, εξασφαλίζοντάς του ελκυστικά χαρακτηριστικά ποιότητας και αύξηση της ζωής του. Στο εγχειρίδιο τούτο γίνεται προσπάθεια για τη κατανόηση των κανόνων της ψυκτικής αλυσίδας. Χωρίς ανάµειξη σε λεπτοµέρειες, γίνεται µια προσπάθεια κατανόησης των παραγόντων αλλοίωσης που επηρεάζουν τα νωπά ψάρια. Τούτο γιατί πιστεύουµε, ότι µόνο µε τη βαθύτερη κατανόηση των µηχανισµών αλλοίωσης, οι ασχολούµενοι µε τα ψάρια «θα µπουν στο πετσί τους» και θα προβλέπουν τους παράγοντες αλλοίωσης, άρα θα λαµβάνουν και τα κατάλληλα προστατευτικά µέτρα. Περιγράφονται οι διεργασίες της αυτόλυσης, της µικροβιακής αλλοίωσης και της οξείδωσης, που είναι οι τρεις µηχανισµοί αλλοίωσης στα ψάρια. Η γρήγορη ψύξη είναι το καλύτερο µέτρο προστασίας και πρέπει να γίνεται αµέσως µετά την αλίευση και να είναι ΔΕΙΓΜΑΤΙΚΕΣ ΣΕΛΙΔΕΣ ΚΑΝΟΝΕΣ ΨΥΧΡΗΣ ΕΦΟΔΙΑΣΤΙΚΗΣ ΚΡΕΑΤΑ ΝΩΠΑ ΑΛΙΕΥΜΑΤΑ 1\n2 συνεχής µέχρι το τέλος. Περιγράφονται όλες οι σύγχρονες µεθοδολογίες πρόψυξης και συσκευασίας και ακολουθούν οι κανόνες της ψυκτικής αλυσίδας, σε όλο το µήκος της εφοδιαστικής. Παραµένοντας στη προσπάθεια ενηµέρωσης, για τις σύγχρονες απαιτήσεις της εφοδιαστικής αλυσίδας και ειδικότερα για τα ψάρια, γίνεται µια αναφορά, για τις σύγχρονες απαιτήσεις ιχνηλασιµότητας και του τρόπου αντιµετώπισης αυτών. Η αποτίµηση της ποιότητας στα φρέσκα ψάρια ήταν πάντα µια δύσκολη υπόθεση, στα χέρια λίγων έµπειρων ανθρώπων. Σήµερα γίνονται προσπάθειες «αντικειµενικοποίησης» της αποτίµησης της ποιότητας, µε διάφορες επιστηµονικές µεθοδολογίες, µε βασικότερη αυτή της «µεθόδου δείκτη ποιότητας» (QIM), για την οποία γίνεται ιδιαίτερη αναφορά. Σε όλες τις επιχειρήσεις τροφίµων είναι σήµερα υποχρεωτική η εφαρµογή συστήµατος ασφάλειας τροφίµων HACCP. Στα νωπά ψάρια, η εφαρµογή της µεθόδου είναι επιτακτική, όχι µόνο για την ικανοποίηση της νοµοθετικής απαίτησης, αλλά για την ίδια την επιβίωση της επιχείρησης. Η επιτυχής λειτουργία έξω από ένα τέτοιο σύστηµα είναι αδύνατη. Οι ιδιαιτερότητες των αλιευµάτων και ο έντονος χαρακτήρας της ευπάθειάς τους, δυσκολεύουν τις απαιτήσεις HACCP. Στο παρόν εγχειρίδιο δίνεται έµφαση σε αυτές τις ιδιαιτερότητες, χωρίς να επαναλαµβάνονται οι (κοινότυποι) κανόνες σχεδιασµού ενός συστήµατος HACCP. Γίνεται ιδιαίτερη περιγραφή των προαπαιτούµενων προγραµµάτων και δείχνεται ο τρόπος ελαχιστοποίησης των κρισίµων σηµείων ελέγχου (για να µειώνεται και το κόστος), µέσω της επιτυχούς εφαρµογής των προαπαιτούµενων προγραµµάτων. Η παρουσίαση κλείνει, µε µια παράθεση κάποιων παραδειγµάτων µελετών περίπτωσης (case studies), όπου δίνονται απαντήσεις σε πρακτικά προβλήµατα που συναντώνται κατά τη ψυχρή αποθήκευση των νωπών αλιευµάτων. Στο τέλος παρατίθενται χρήσιµα παραρτήµατα, όπου δίνονται χρήσιµες οδηγίες µε τη µορφή του «εργαλείου για καθηµερινή χρήση» Το εγχειρίδιο τούτο συντάχθηκε µε στόχο να ενηµερώσει όσους ασχολούνται µε δραστηριότητες αποθήκευσης και µεταφοράς νωπών αλιευµάτων, παραµένοντας απλό και περιεκτικό. εν γίνεται αναφορά στις παραγωγικές διαδικασίες, παρά µόνο όπου αφορά τους κανόνες τήρησης υγιεινής και ψύξης. Στο τέλος παρουσιάζονται µερικές χαρακτηριστικές «µελέτες περίπτωσης», που αφορούν πρακτικά προβλήµατα «ψυχρής αποθήκευσης» αλιευµάτων και δίνονται απλές συµβουλές αντιµετώπισης. ΔΕΙΓΜΑΤΙΚΕΣ ΣΕΛΙΔΕΣ ΚΑΝΟΝΕΣ ΨΥΧΡΗΣ ΕΦΟΔΙΑΣΤΙΚΗΣ ΚΡΕΑΤΑ ΝΩΠΑ ΑΛΙΕΥΜΑΤΑ 2\n3 Για τη σύνταξή του εγχειριδίου, έγινε αναδροµή σε παγκόσµια βιβλιογραφία, ώστε να δίνονται σύγχρονες, έγκυρες και διασταυρoύµενες απόψεις. Απευθύνεται σε όλους τους εργαζόµενους που ασχολούνται µε νωπά αλιεύµατα, σε σπουδαστές που ασχολούνται µε τα τρόφιµα και τη ψύξη και σε απλούς καταναλωτές, που είναι ανήσυχοι και θέλουν να γνωρίζουν «τι τρώνε». ΔΕΙΓΜΑΤΙΚΕΣ ΣΕΛΙΔΕΣ ΚΑΝΟΝΕΣ ΨΥΧΡΗΣ ΕΦΟΔΙΑΣΤΙΚΗΣ ΚΡΕΑΤΑ ΝΩΠΑ ΑΛΙΕΥΜΑΤΑ 3\n4 2.2 ΑΛΛΟΙΩΣΕΙΣ ΑΠΟ ΜΙΚΡΟΟΡΓΑΝΙΣΜΟΥΣ ΣΤΑ ΨΑΡΙΑ Οι µικροοργανισµοί αποτελούν τα βασικότερο αίτιο αλλοίωσης στα ψάρια. Μικροοργανισµοί υπάρχουν σε αφθονία στο δέρµα και στα εντόσθια του ψαριού. Σε υγιή ψάρια, το κρέας είναι αρχικά ελεύθερο µικροοργανισµών, µε µόνη αιτία επιµόλυνσης τη µεταφορά από το δέρµα ή τα εντόσθια. Το είδος και η αντοχή των µικροοργανισµών εξαρτώνται αποκλειστικά από το είδος του ψαριού και από το περιβάλλον. Βασικός παράγοντας είναι η θερµοκρασία του νερού που ζουν. Έτσι, στα ψάρια που ζουν σε ψυχρά νερά, κυριαρχούν ψυχρόφιλοι ή ψυχρότροφοι µικροοργανισµοί. Οι µικροοργανισµοί αυτή έχουν δυνατότητα ανάπτυξης ακόµα και σε θερµοκρασίες C. Ως εκ τούτου, τα ψάρια αυτά είναι πιο ευάλωτα σε αλλοίωση, ακόµη και αν διατηρούνται συνέχεια γύρω στους 0 0 C. Από την άλλη πλευρά, ψάρια που ζουν σε θερµά νερά, είναι ευάλωτα σε µικροοργανισµούς που έχουν δυνατότητα ανάπτυξης σε µέσες θερµοκρασίες (µεσόφιλοι), αλλά αδρανοποιούνται σε χαµηλές θερµοκρασίες. Έτσι, το αρχικό µικροβιακό φορτίο ψυχρότροφων µικροοργανισµών, στα ψάρια των θερµών νερών, είναι πολύ χαµηλό. Στη θερµοκρασία συντήρησης (0-1 0 C), επιβιώνουν µόνο τα ψυχρότροφα, που όπως αναφέρθηκε, στα «θερµά» ψάρια είναι λίγα, άρα και η αναπαραγωγή τους έχει χαµηλό ρυθµό. Ως εκ τούτου, τα ψάρια αυτά είναι πιο ανθεκτικά. Η δράση των µικροοργανισµών οδηγεί στη δηµιουργία ουσιών δυσάρεστων σε οσµή και γεύση, πράγµα που αποτελεί και ειδοποίηση για τη µη κατανάλωσή τους. Είναι πολύ βασικό, να µειωθεί το αρχικό µικροβιακό φορτίο όσο γίνεται περισσότερο. Λόγω της ταχύτητας ανάπτυξης των µικροοργανισµών αµέσως µετά την αλιεία, πρέπει αµέσως το ψάρι να ψύχεται κοντά στους 0 0 C, συνήθως µε τη συσκευασία του σε στρώµατα πάγου. Βεβαίως, ακόµα και στο περιβάλλον αυτό θα υπάρξει ανάπτυξη ψυχρόφιλων µικροοργανισµών, όπως αναφέρθηκε, πράγµα που θα οδηγήσει τελικά στην αλλοίωση. Όπως αναφέρθηκε, τα πράγµατα είναι καλύτερα στα ψάρια «ζεστών νερών», όπου ο πάγος αναστέλλει σηµαντικά την ανάπτυξη µικροοργανισµών, εξασφαλίζοντας χαµηλό αρχικό µικροβιακό φορτίο. Έτσι, επιµηκύνεται κατά πολύ τη ζωή του προϊόντος. Η τήρηση κανόνων υγιεινής κατά τη διαχείριση σε αυτά τα αρχικά στάδια είναι πολύ σηµαντική. Ο πάγος πρέπει να είναι από ολοκάθαρο πόσιµο νερό και ποτέ να µην επαναχρησιµοποιείται (έντονο µικροβιακό φορτίο). Τα ψάρια πρέπει να καθαρίζονται καλά από τα αίµατα πριν τη συσκευασία. ΔΕΙΓΜΑΤΙΚΕΣ ΣΕΛΙΔΕΣ ΚΑΝΟΝΕΣ ΨΥΧΡΗΣ ΕΦΟΔΙΑΣΤΙΚΗΣ ΚΡΕΑΤΑ ΝΩΠΑ ΑΛΙΕΥΜΑΤΑ 4\n5 Οι µικροβιακές αλλοιώσεις επέρχονται στα ψάρια, κάτω από αερόβιες είτε αναερόβιες συνθήκες. Εξετάζονται δυο συχνά απαντώµενες περιπτώσεις (4): Περίπτωση αερόβιας αλλοίωσης : Τα ψάρια περιέχουν ικανή ποσότητα (0,1 1%) τριµεθυλαµινικού οξειδίου (C 3 H 9 NO), γνωστού σαν TMAO. Ένζυµα προερχόµενα από βακτηρίδια επενεργούν στο TMAO και προκαλούν το σχηµατισµό τριµεθυλαµίνης, γνωστής σαν ΤΜΑ. Ενώ το ΤΜΑΟ είναι άοσµο, η ΤΜΑ έχει έντονη οσµή (τη γνωστή «ψαρίλα»). Μεγάλη συγκέντρωση ΤΜΑ τελικά καθιστά το προϊόν ακατάλληλο. Περίπτωση αναερόβιας αλλοίωσης : Υπό αερόβιες συνθήκες, τα ένζυµα κάποιων βακτηριδίων επιδρούν στα αµινοξέα που περιέχουν θείο, µε αποτέλεσµα τη παραγωγή υδρόθειου (Η 2 S), ουσίας µε έντονα δυσάρεστη οσµή (2). Ευτυχώς όµως, κάτω από αερόβιες συνθήκες, το υδρόθειο γρήγορα οξειδώνεται και έτσι απαλείφεται η οσµή. Υπό αναερόβιες όµως συνθήκες, όπως π.χ. όταν τα ψάρια τοποθετούνται σφικτά σε κιβώτια, η παραγωγή του υδρόθειου συνεχίζεται, δεδοµένου ότι δεν υπάρχει οξυγόνο για να το οξειδώσει. Έτσι, το υδρόθειο διαχέεται στη σάρκα του ψαριού και το καθιστά δύσοσµο, ακατάλληλο για κατανάλωση. Να σηµειωθεί ότι κατά την αναερόβια αυτή διεργασία, δεν υπάρχει σηµαντική αύξηση παθογόνων βακτηριδίων. ΔΕΙΓΜΑΤΙΚΕΣ ΣΕΛΙΔΕΣ ΚΑΝΟΝΕΣ ΨΥΧΡΗΣ ΕΦΟΔΙΑΣΤΙΚΗΣ ΚΡΕΑΤΑ ΝΩΠΑ ΑΛΙΕΥΜΑΤΑ 5\nΔιαχείριση Ποιότητας Αλιευμάτων\nΔιαχείριση Ποιότητας Αλιευμάτων Όμιλος Εταιριών ΚΑΛΛΙΜΑΝΗΣ 50 χρόνια εμπειρία και εξειδίκευση πρώτη θέση στην Ελλάδα στον κλάδο των κατεψυγμένων αλιευμάτων εξαγωγές σε Ευρώπη και σε χώρες εκτός Ε.Ε (11%\nΠρόλογος Όταν πριν μερικά χρόνια αποφάσισα τη συγγραφή εξειδικευμένων εγχειριδίων γύρω από την Εφοδιαστική Αλυσίδα, ξεκίνησα αντιμετωπίζοντας το θέμα κατά κλάδους: Φρούτα και Λαχανικά, Κρέατα και Πουλερικά,


Πάνος Κ. Πολίτης και Σπύρος Τ. Κατσαΐτης δωρητές του νέου τμήματος της Δημόσιας Βιβλιοθήκης - aromalefkadas - Ενημερωτική ιστοσελίδα της Λευκάδας\nHome›ΕΛΙΞΗΡΙΑ ΜΝΗΜΗΣ›Πάνος Κ. Πολίτης και Σπύρος Τ. Κατσαΐτης δωρητές του νέου τμήματος της Δημόσιας Βιβλιοθήκης\nΠάνος Κ. Πολίτης και Σπύρος Τ. Κατσαΐτης δωρητές του νέου τμήματος της Δημόσιας Βιβλιοθήκης\nΒιολέττα Σάντα 2014-06-12\nΒιολέττα Σάντα • 12 Ιουνίου 2014\nΤα εγκαίνια ενός νέου τμήματος της Δημόσιας Βιβλιοθήκης Λευκάδας έγιναν χτες το απόγευμα στο Πνευματικό Κέντρο. Η βιβλιοθήκη στεγάζεται στο υπόγειο του Πνευματικού κέντρου και περιλαμβάνει τις δωρεές δυο σημαντικών και άγνωστων συμπατριωτών μας. Του Πάνου Κ. Πολίτη και του Σπύρου Τ. Κατσαΐτη.\nΗ Προισταμένη της Δημόσιας Βιβλιοθήκης Λευκάδας κ.Ρούσσου μέσα από την ομιλία της μας γνώρισε τους δυο δωρητές της Βιβλιοθήκης, οι οποίοι ξεκίνησαν απ΄τα χωριά τους με όχι και τόσο ρόδινες συνθήκες, διάνυσαν σημαντική πορεία, κατέλαβαν σημαντικές θέσεις, διακρίθηκαν στον τομέα τους και αγωνίσθηκαν για τα ιδανικά τους.\nΣτην εκδήλωση παραβρέθηκε ο Μητροπολίτης κ. Θεόφιλος και ο νεοεκλεγείς Δήμαρχος κ. Δρακονταειδής. Χαιρετισμό απηύθυνε εκ μέρους του Πνευματικού κέντρου ο κ. Γάζης, ενώ η Μπαντίνα της Φιλαρμονικής ομόρφυνε την εκδήλωση με τις μουσικές και την παρουσία της.\nΠάνος Κ. Πολίτης\nΟ Πάνος Κων/νου Πολίτης, Βερετής, γεννήθηκε στον Πόρο το 1915. Ήταν γιος του Κων/νου Πολίτη και εγγονός του Πάνου Πολίτη, Νοδάρου, μοναδικού συμβολαιογράφου στον Πόρο Λευκάδας . Μητέρα του ήταν η Μαρία Σκλαβενίτη, (Φασόλια) από το χωριό Βλυχό Λευκάδας.Επειδή πέθανε νωρίς ο πατέρας του, σχεδόν μεγάλωσε στο Βλυχό,κυρίως στην οικογένεια του αδερφού της μητέρας του.\nΟ Πάνος Πολίτης τελείωσε το Γυμνάσιο Λευκάδος. Περίπου το 1933-34 γράφτηκε στη Νομική Αθηνών, αλλά δεν την τελείωσε ποτέ. Ο μεγαλύτερος αδελφός του Γιώργος , υπηρετούσε στο ΙΚΑ και τον έβαλε υπάλληλο στο αρχείο του ΙΚΑ, όπως και πολλούς άλλους απ’ τον Πόρο.\nΑπό το ΙΚΑ, ο Πάνος Πολίτης, απολύθηκε το 1946 και εξορίσθηκε λόγω κοινωνικών φρονημάτων. Συνολικά 15 χρόνια περίπου έμεινε στις φυλακές και στις εξορίες, κυρίως στον Άη Στράτη όπου ήταν εξόριστος (την 3η περίοδο) με άλλους πατριώτες μεταξύ των οποίων ο Φώντας Κατωπόδης/ Κοτάς κ.α.) .\nΑπ’ τον Αη – . Στράτη επέστρεψε στην Αθήνα το 1959 – 60. Εργάσθηκε για πολλά χρόνια διορθωτής σε εφημερίδες, απ’ όπου πήρε και σύνταξη δημοσιογράφου. Παντρεύτηκε με την, κατά τι μεγαλύτερή τουΜικρασιάτισσα Ιλαρία Κονσολίδου, υπάλληλο του ΙΚΑ. Έζησαν αγαπημένα με σεβασμό ο ένας για τον άλλο ως το τέλος.\nΠάνος Πολίτης, εξέδωσε και προλόγισε το βιβλίο «Νίκου Καρβούνη Εκλογή από το Έργο του» εκδόσεις «ΕΚΛΕΚΤΑ ΒΙΒΛΙΑ» ΑΘΗΝΑ 1960. Επιμελήθηκε επίσης την έκδοση του βιβλίου «Σπουδή της Ιστορίας» του Άρνολντ Τόυμπη, εκδόσεις Αφοί Συρόπουλου/Κουμουνδουρέας, 1962. Και το βιβλίο «Μάθε το παιδί να σκέπτεται, νεότερες πληροφορίες για την παιδική σκέψη. 40 παιχνίδια που θεμελιώνουν την επιστημονική σκέψη». Συγγραφείς Σαρπ ΄Εβελιν, …Πολίτης Πάνος του Κ. έκδοση Αθήναι, Προσαρμογή 1971, 173 σελ. Πιθανότατα και πολλά άλλα βιβλία που δεν έχουν εντοπισθεί ακόμη.\nΟ Πάνος Πολίτης πέθανε στις 6/9/2006 και η σύζυγός του Ιλαρία στις 3/4/2011, πλήρεις ημερών.\nΜε τη χρηματική δωρεά του Πάνου Πολίτη διαμορφώθηκε κατάλληλα ο χώρος που στεγάζεται το νέο τμήμα της Βιβλιοθήκης με σύγχρονα ευέλικτα βιβλιοστάσια, επιπλέον από την ίδια δωρεά εγκαταστάθηκε εξοπλισμός και ανελκυστήρας για ΑΜΕΑ στο ισόγειο του κεντρικού κτιρίου της Βιβλιοθήκης και στο Μουσείο.\nΗ Συλλογή αποτελείται από 1.000 εγγραφές, περισσότερους από 1.500 τόμους και είναι όλη ηλεκτρονικά καταχωρημένη. Το σύνολο του υλικού είναι διαθέσιμο μέσω του καταλόγου της Βιβλιοθήκης στην ιστοσελίδα της Βιβλιοθήκης. Πρόκειται για σημαντικά βιβλία στην πλειοψηφία τους ιστορικά, νομικά, αλλά και κλασσική λογοτεχνία, εγκυκλοπαίδειες, βιβλία τοπικού ενδιαφέροντος κ.λ.π.\nΤο μεγαλύτερο μέρος των βιβλίων έχει δερματόδετη βιβλιοδεσία, για την οποία μέχρι κάποια στιγμή είχε διαθέσει ο δωρητής -κατά δήλωσή του- το ποσόν των 11 εκατ. Δρχ. Ελάχιστα είναι τα βιβλία δεν πρόλαβε να «δέσει».\nΣπυρίδων Τιμοθέου Κατσαΐτης\nΟ Σπύρος Κατσαΐτης γεννήθηκε στα Χαραδιάτικα το 1924, γιος του Τιμόθεου και της Αικατερίνης, 2ος από 8 παιδιά.Τέλειωσε το Δημοτικό στο χωριό και πήγε στον Πειραιά με τον κατά 2 χρόνια μεγαλύτερο αδελφό του Δημήτρη, όπου τελείωσαν νυχτερινό γυμνάσιο και σπούδασαν μηχανικοί στον «Προμηθέα».\nΚατά τη διάρκεια του εμφυλίου για μεγάλο διάστημα ήταν στο βουνό, χαμένοι από την οικογένειά τους. Το 1950 ενώ υπηρετούσε τη θητεία του στην Καστοριά, λόγω κοινωνικών φρονημάτων βρέθηκε εξόριστος στη Μακρόνησο.\nΣτη διάρκεια της 4χρονης (1950- 1954) φυλάκισής του εκεί, έγραψε μελέτη, όπου παρουσίαζε μία σημαντική εφεύρεση, την οποία κατάφερε κι έστειλε στην Ανατολική Γερμανία. Τον έκαναν δεκτό στο Πανεπιστήμιο της Δρέσδης, για να συνεχίσει τις σπουδές του στη Ναυπηγική. Ολοκλήρωσε τις σπουδές του και το 1974 επέστρεψε στην Ελλάδα.\nΑρχικά εργάσθηκε στο Εθνικό Μετσόβειο Πολυτεχνείο και στη συνέχεια έγινε τακτικός καθηγητής στο Πανεπιστήμιο Πάτρας μέχρι το θάνατό του, μετά από ολιγόμηνη ασθένεια, το Μάρτιο του 1997 στην Αθήνα.\nΕίναι θαμμένος στα Χαραδιάτικα.\nΜετά από συνεννόηση με τον αδελφό του Δημήτρη (πέθανε στη Θεσσαλονίκη το 2004), τα βιβλία του δωρήθηκαν και παραδόθηκαν στη Βιβλιοθήκη.\nΗ Βιβλιοθήκη του Σπύρου Κατσαΐτη ήταν πλουσιότατη.\nΟ μεγαλύτερος αριθμός ήταν τεχνικά βιβλία μηχανολογίας, ροοστατικής κλπ. σε Ελληνική, Γερμανική και ορισμένα σε Ρωσική γλώσσα. Όλα τα τεχνικά βιβλία στο φυσικό τους χώρο στο Πολυτεχνείο της Πάτρας ώστε να αξιοποιηθούν από του συναδέλφους του καθηγητές και από τους φοιτητές.Στη βιβλιοθήκη παρέμειναν τα βιβλία γενικού ενδιαφέροντος.\nTags:Δημόσια Βιβλιοθήκες ΛευκάδαςΜαρία ΡούσσουΠάνος Κ. ΠολίτηςΣπύρος Τ. Κατσαΐτης